Avis juridique important

|

31998L0083

Neuvoston direktiivi 98/83/EY, annettu 3 päivänä marraskuuta 1998, ihmisten käyttöön tarkoitetun veden laadusta

Virallinen lehti nro L 330 , 05/12/1998 s. 0032 - 0054

NEUVOSTON DIREKTIIVI 98/83/EY,annettu 3 päivänä marraskuuta 1998,ihmisten käyttöön tarkoitetun veden laadusta EUROOPAN UNIONIN NEUVOSTO, JOKAottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan,ottaa huomioon komission ehdotuksen (1),ottaa huomioon talous- ja sosiaalikomitean lausunnon (2),ottaa huomioon alueiden komitean lausunnon (3),noudattaa 189 c artiklassa tarkoitettua menettelyä (4),sekä katsoo, että1) on tarpeen mukauttaa juomaveden laadusta 15 päivänä heinäkuuta 1980 annettu neuvoston direktiivi 80/778/ETY (5) tieteen ja tekniikan kehitykseen; mainitun direktiivin toimeenpanosta saadut kokemukset osoittavat tarpeelliseksi luoda riittävän joustavat ja selkeät lainsäädäntöpuitteet, joiden avulla jäsenvaltiot voivat puuttua standardien noudattamatta jättamiseen; mainittua direktiiviä on tarkasteltava uudelleen Euroopan unionista tehty sopimus ja erityisesti toissijaisuusperiaate huomioon ottaen,2) niiden perustamissopimuksen 3 b artiklan määräysten mukaisesti, joissa todetaan, että yhteisön toiminnassa ei saada ylittää sitä, mikä on tarpeen perustamissopimuksen tavoitteiden saavuttamiseksi, direktiiviä 80/778/ETY olisi tarkistettava siten, että siinä korostetaan olennaisten laatuun ja terveyteen vaikuttavien muuttujien noudattamista ja jätetään jäsenvaltioille vapaus lisätä muita muuttujia, jos ne katsovat sen tarpeelliseksi,3) toissijaisuusperiaatteen mukaisesti yhteisön toimien on tuettava ja täydennettävä jäsenvaltioiden toimivaltaisten viranomaisten toteuttamia toimia,4) toissijaisuusperiaatteen mukaisesti ja unionin alueiden luonnon ja yhteiskunnallistaloudellisten piirteiden eroista johtuen useimmat seurantaa, analysointia ja puutteiden korjaamiseksi toteutettavia toimia koskevat päätökset tulee tehdä paikallisella, alueellisella tai valtiollisella tasolla siinä määrin kuin nämä erot eivät haittaa tämän direktiivin mukaisen lakien, asetusten ja hallinnollisten määräysten muodostaman rakenteen luomista,5) yhteisön standardit olennaisille ja ennalta ehkäiseville, terveyteen liittyville ihmisten käyttöön tarkoitetun veden laatua koskeville muuttujille ovat tarpeen, jotta voidaan määrittää ne ympäristönsuojelun vähimmäislaatutavoitteet, jotka olisi saavutettava yhteisön muiden toimenpiteiden myötävaikutuksella ihmisten käyttöön tarkoitetun veden kestävän käytön turvaamiseksi ja edistämiseksi,6) ottaen huomioon terveellisen juomaveden merkityksen ihmisten terveydelle, on tarpeen vahvistaa yhteisön tasolla ne olennaiset laatustandardit, jotka kyseiseen käyttöön tarkoitetun veden on täytettävä,7) on tarpeen sisällyttää direktiivin piiriin elintarviketeollisuudessa käytettävä vesi, paitsi silloin kun voidaan osoittaa, ettei tällaisen veden käyttö vaikuta lopputuotteen terveellisyyteen,8) jotta veden jakelusta vastaavat yritykset voivat noudattaa juomaveden laatuvaatimuksia, on turvattava sopivin vesiensuojelutoimenpitein pohja- ja pintaveden säilyminen puhtaana; samaan tavoitteeseen päästään ennen jakelua toteutettavin asianmukaisin vedenkäsittelytoimenpitein,9) johdonmukaisen eurooppalaisen vesipolitiikan edellytyksenä on sopivan vesikysymyksiä koskevan puitedirektiivin antaminen mahdollisimman pian,10) on tarpeen jättää tämän direktiivin soveltamisalan ulkopuolelle luonnolliset kivennäisvedet sekä lääkinnälliseen tarkoitukseen käytettävät vedet, sillä niille on laadittu omat säännöt,11) tarvitaan toimenpiteitä kaikille suoraan terveyteen vaikuttaville muuttujille määriteltyjen arvojen saavuttamiseksi sekä muiden muuttujien suhteen silloin, kun laatu on huonontunut; näiden toimenpiteiden toteuttaminen on kuitenkin sovitettava tarkoin yhteen kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (6) ja biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (7) toimeenpanon kanssa,12) koko yhteisön alueella merkittäville aineille on tarpeen asettaa niin tiukat yksilölliset arvot, että direktiivin tavoitteet varmasti saavutetaan,13) muuttujien arvot perustuvat saatavilla olevaan tieteelliseen tietoon ja että ennalta varautumisen periaate on myös otettu huomioon; nämä arvot on valittu siten, että ihmisten käyttöön tarkoitettua vettä voidaan turvallisesti käyttää koko ihmisen eliniän ajan, ja ne osoittavat siten korkeaa terveyden suojelun tasoa,14) olisi saavutettava tasapaino mikrobiologisten ja kemiallisten vaarojen estämiseksi; tätä tarkoitusta varten ja muuttujien arvojen tulevaa tarkistamista ajatellen ihmisten käyttöön tarkoitettuun veteen sovellettavien muuttujien arvojen vahvistamisen olisi perustuttava kansanterveydellisiin näkökohtiin ja riskinarviointimenetelmään,15) vaikka tällä hetkellä ei ole olemassa riittävästi tietoa, jonka perusteella muuttujien arvot voitaisiin vahvistaa yhteisön tasolla sisäeritykseen vaikuttaville kemikaaleille, terveydelle haitallisten aineiden mahdollisesta vaikutuksesta ihmisiin ja luontoon kannetaan kuitenkin entistä enemmän huolta,16) erityisesti liitteessä I esitetyt standardit perustuvat suurelta osin Maailman terveysjärjestön antamiin suosituksiin juomaveden laadusta ja komission tieteellisen, kemiallisten yhdisteiden toksisuutta ja ekotoksisuutta tutkivan komitean lausuntoon,17) jäsenvaltioiden on asetettava arvoja muille lisämuuttujille, joita ei ole sisällytetty liitteeseen I, jos se on tarpeen ihmisten terveyden turvaamiseksi niiden alueella,18) jäsenvaltiot voivat asettaa arvoja muille sellaisille lisämuuttujille, joita ei ole sisällytetty liitteeseen I, jos se katsotaan ihmisten käyttöön tarkoitetun veden tuotannon, jakelun ja tarkastamisen laadunvarmistuksen kannalta tarpeelliseksi,19) kun jäsenvaltiot katsovat tarpeelliseksi vahvistaa liitteen I osissa A ja B esitettyjä standardeja tiukemmat standardit tai sellaisia lisämuuttujia koskevia standardeja, joita ei ole sisällytetty liitteeseen I, mutta jotka ovat välttämättömiä ihmisten terveyden suojelemisen kannalta, niiden on ilmoitettava kyseisistä standardeista komissiolle,20) jäsenvaltioiden on tiukempia suojatoimenpiteitä käyttöön ottaessaan tai niiden soveltamista jatkaessaan noudatettava perustamissopimuksen periaatteita ja määräyksiä Euroopan yhteisöjen tuomioistuimen tulkinnan mukaisesti,21) muuttujille asetettuja arvoja on noudatettava siinä kohdassa, missä ihmisten käyttöön tarkoitettu vesi saatetaan asianomaisen kuluttajan käyttöön,22) kotitalouksien vedenjakelujärjestelmät saattavat vaikuttaa ihmisten käyttöön tarkoitetun veden laatuun; kotitalouksien vedenjakelujärjestelmät tai niiden kunnossapito eivät kuitenkaan välttämättä kuulu jäsenvaltioiden vastuulle,23) jäsenvaltioiden olisi otettava käyttöön seurantajärjestelmiä tarkastaakseen, että ihmisten käyttöön tarkoitettu vesi täyttää tämän direktiivin vaatimukset; tällaisten seurantajärjestelmien olisi vastattava paikallisia tarpeita ja täytettävä tässä direktiivissä seurannan osalta asetut vähimmäisvaatimukset,24) ihmisten käyttöön tarkoitetun veden laadun analysointimenetelmien olisi oltava sellaisia, että niillä saatavat tulokset ovat luotettavia ja vertailukelpoisia,25) niissä tapauksissa, joissa tässä direktiivissä säädettyjä standardeja ei ole noudatettu, asianomaisen jäsenvaltion olisi tutkittava, mistä tämä johtuu, ja varmistettava, että tarvittaviin veden laatua korjaaviin toimenpiteisiin ryhdytään mahdollisimman pian,26) on tärkeää estää saastuneen veden ihmisen terveydelle mahdollisesti aiheuttamat haitat; saastuneen veden jakelu olisi kiellettävä tai sen käyttöä olisi rajoitettava,27) silloin kun vedenlaatu ei ole osoitinmuuttujan arvon mukainen, asianomaisen jäsenvaltion on tutkittava, aiheutuuko tästä poikkeamasta riskiä ihmisten terveydelle; sen olisi toteutettava korjaavia toimenpiteitä veden laadun palauttamiseksi vaaditulle tasolle, jos ihmisten terveyden suojelu sitä edellyttää,28) jos korjaavien toimenpiteiden katsotaan olevan tarpeen juomaveden laadun palauttamiseksi, perustamissopimuksen 130 r artiklan 2 kohdan mukaisesti on ensisijaisiksi katsottava sellaiset toimenpiteet, jotka vaikuttavat ongelmaan sen lähteellä,29) jäsenvaltioilla olisi tietyin edellytyksin oltava lupa poiketa tämän direktiivin säännöksistä; lisäksi on vahvistettava asianmukaiset puitteet näitä poikkeuksia varten, sillä edellytyksellä, ettei näistä poikkeuksista aiheudu mahdollista vaaraa ihmisten terveydelle ja ettei ihmisten käyttöön tarkoitetun veden jakelusta kyseisellä alueella voida huolehtia millään muulla kohtuulliseksi katsotulla tavalla,30) koska ihmisten käyttöön tarkoitetun veden valmistukseen tai jakeluun voi liittyä tiettyjen aineiden tai materiaalien käyttöä, tarvitaan niiden käyttöä koskevat säännöt tällaisten aineiden tai materiaalien ihmisten terveydelle mahdollisesti aiheuttamien haittavaikutusten välttämiseksi,31) tieteellinen ja tekninen kehitys voi edellyttää nopeaa mukautumista liitteissä II ja III säädettyihin teknisiin vaatimuksiin; tätä varten vaadittavien toimenpiteiden täytäntöönpanon helpottamiseksi olisi säädettävä menettelystä, jolla komissio voi suorittaa tällaisia mukautuksia jäsenvaltioiden edustajista kootun komitean avustamana,32) kuluttajille on tiedotettava riittävästi ja asianmukaisesti ihmisten käyttöön tarkoitetun veden laadusta, mahdollisista jäsenvaltion tekemistä poikkeuksista ja toimivaltaisten viranomaisten toteuttamista korjaavista toimenpiteistä; olisi myös otettava huomioon komission tekniset ja tilastolliset tarpeet sekä yksityisten henkilöiden tarve saada riittävät tiedot ihmisten käyttöön tarkoitetun veden laadusta,33) poikkeuksellisissa olosuhteissa ja tietyillä maantieteellisillä alueilla voi olla tarpeen myöntää jäsenvaltioille enemmän aikaa joidenkin tämän direktiivin säännösten toteuttamiseksi, ja34) tämä direktiivi ei vaikuta niihin jäsenvaltioiden velvoitteisiin, jotka koskevat liitteessä IV mainittua määräaikaa, jonka kuluessa jäsenvaltioiden on saatettava tämän direktiivin säännökset osaksi kansallista lainsäädäntöä, tai jonka kuluessa tämän direktiivin säännöksiä on alettava soveltaa,ON ANTANUT TÄMÄN DIREKTIIVIN:1 artikla Tavoite 1. Tämä direktiivi koskee ihmisten käyttöön tarkoitetun veden laatua.2. Tämän direktiivin tavoitteena on suojella ihmisten terveyttä ihmisten käyttöön tarkoitetun veden saastumisesta aiheutuvilta vaikutuksilta varmistamalla, että vesi on terveellistä ja puhdasta.2 artikla Määritelmät Tässä direktiivissä tarkoitetaan:1. `ihmisten käyttöön tarkoitetulla vedellä`:a) kaikkea vettä, joka alkuperäisessä tilassaan tai käsittelyn jälkeen on tarkoitettu juomavedeksi, ruoanlaittoon, ruoanvalmistukseen tai muihin kotitaloustarkoituksiin riippumatta sen alkuperästä tai siitä, toimitetaanko se jakeluverkon kautta, tankeista, pulloissa tai säiliöissä;b) jota käytetään elintarvikkeita valmistavassa yrityksessä ihmisten käyttöön tarkoitettujen tuotteiden tai aineiden valmistukseen, jalostukseen, säilytykseen ja markkinoille saattamiseen, paitsi mikäli toimivaltaiset kansalliset viranomaiset ovat vakuuttuneita siitä, että veden laatu ei voi vaikuttaa valmiiden elintarvikkeiden terveellisyyteen.2. `kotitalouden vedenjakelujärjestelmällä`: putkistoja, putkivarusteita ja laitteita, jotka on asennettu yleensä ihmisten käyttöön tarkoitettujen hanojen ja jakeluverkon väliin, mutta vain jos veden toimittaja ei ole sovellettavan kansallisen oikeuden mukaan veden toimittajan ominaisuudessa vastuussa niistä.3 artikla Vapautukset 1. Tätä direktiiviä ei sovelleta:a) luonnollisiin kivennäisvesiin, jotka toimivaltaiset kansalliset viranomaiset tunnustavat sellaisiksi luontaisten kivennäisvesien hyödyntämistä ja markkinoille saattamista koskevan jäsenvaltioiden lainsäädännön lähentämisestä 15 päivänä heinäkuuta 1980 annetun neuvoston direktiivin 80/777/ETY (8) mukaisesti,b) vesiin, jotka ovat lääkkeitä koskevien lakien, asetusten ja hallinnollisten määräysten lähentämisestä 26 päivänä tammikuuta 1965 annetussa neuvoston direktiivissä 65/65/ETY (9) tarkoitettuja lääkevalmisteita.2. Jäsenvaltiot voivat myöntää vapautuksen direktiivin määräysten noudattamisesta:a) vesille, jotka on tarkoitettu yksinomaan sellaiseen käyttöön, jonka osalta toimivaltaiset viranomaiset ovat vakuuttuneita siitä, että kyseisen veden laadulla ei ole suoraa tai epäsuoraa vaikutusta asianomaisten kuluttajien terveyteen,b) sellaisille ihmisten käyttöön tarkoitetuille vesille, jotka otetaan yksittäisestä, alle 10 kuutiometriä päivässä keskimäärin tuottavasta vesilähteestä tai josta otetaan vettä alle 50 henkilön tarpeisiin, jollei vettä tarjota osana kaupallista tai julkista toimintaa.3. Niiden jäsenvaltioiden, jotka soveltavat 2 kohdan b alakohdan mukaisia vapautuksia, on varmistettava, että kyseessä olevalle väestölle on tiedotettu asiasta ja kaikista toimista, joihin voidaan ryhtyä ihmisten terveyden suojelemiseksi niiltä haitallisilta vaikutuksilta, jotka johtuvat ihmisten käyttöön tarkoitetun veden saastumisesta. Lisäksi jos on ilmeistä, että veden laatu voi aiheuttaa vaaran ihmisten terveydelle, kyseessä olevalle väestölle on annettava välittömästi asianmukaiset ohjeet.4 artikla Yleiset velvoitteet 1. Rajoittamatta yhteisön muiden säännösten mukaisten velvoitteiden noudattamista jäsenvaltioiden on toteutettava tarpeelliset toimenpiteet varmistaakseen, että ihmisten käyttöön tarkoitettu vesi on terveellistä ja puhdasta. Tämän direktiivin vähimmäisvaatimusten täyttymiseksi ihmisten käyttöön tarkoitettu vesi on terveellistä ja puhdasta, jos se:a) ei sisällä pieneliöitä tai loisia tai mitään aineita sellaisina määrinä tai pitoisuuksina, joista voi olla vaaraa ihmisten terveydelle, jab) täyttää liitteessä I olevissa A ja B osassa määritellyt vähimmäisvaatimukset,ja jos jäsenvaltiot toteuttavat perustamissopimuksen 5, 8 ja 10 artiklan mukaisesti kaikki muut tarpeelliset toimenpiteet varmistaakseen, että ihmisten käyttöön tarkoitettu vesi on tämän direktiivin vaatimusten mukaista.2. Jäsenvaltioiden on huolehdittava siitä, että kaikki tämän direktiivin soveltamiseksi tarkoitetut toimenpiteet ovat sellaisia, ettei niillä missään tapauksessa välittömästi tai välillisesti aiheuteta ihmisten käyttöön tarkoitetun veden nykyisen laadun heikkenemistä siinä määrin, että sillä on merkitystä ihmisten terveyden suojelulle tai lisätä juomaveden tuotantoon käytettyjen vesien pilaantumista.5 artikla Laatuvaatimukset 1. Jäsenvaltioiden on asetettava ihmisten käyttöön tarkoitettuun veteen sovellettavat arvot liitteessä I esitetyille muuttujille.2. Edellä 1 kohdan mukaisesti asetetut arvot eivät saa olla suurempia kuin liitteessä I esitetyt arvot. Liitteen I taulukossa C esitetyille muuttujille arvot vahvistetaan ainoastaan seurantatarkoituksiin ja 8 artiklan mukaisten velvoitteiden noudattamista varten.3. Jäsenvaltioiden on asetettava raja-arvot muille kuin liitteessä I esitetyille muuttujille silloin, kun ihmisten terveyden suojeleminen jäsenvaltioiden alueella tai osassa sen aluetta niin vaatii. Asetettujen arvojen on täytettävä vähintään 4 artiklan 1 kohdan a alakohdassa esitetyt vaatimukset.6 artikla Vaatimustenmukaisuuden määrittelykohta 1. Edellä 5 artiklan mukaisesti asetettujen muuttujien arvojen on oltava vaatimusten mukaisia:a) jakeluverkosta toimitetun veden osalta tilan tai laitoksen siinä kohdassa, mistä sitä otetaan hanoista, jotka on yleensä tarkoitettu ihmisten käyttöön,b) tankissa toimitetun veden osalta siinä kohdassa, jossa vesi otetaan tankista,c) myyntiin tarkoitetun pullotetun tai säiliöissä toimitettavan veden osalta kohdassa, jossa vesi pullotetaan tai pannaan säiliöihin,d) elintarvikkeita tuottavassa yrityksessä käytetyn veden osalta siinä kohdassa, jossa kyseistä vettä käytetään yrityksessä.2. Edellä 1 kohdan a alakohdassa tarkoitetun veden osalta jäsenvaltioiden katsotaan täyttäneen tämän artiklan ja 4 artiklan sekä 8 artiklan 2 kohdan mukaiset velvoitteensa, jos 5 artiklan mukaisesti asetettujen muuttujien arvojen poikkeaman voidaan todeta johtuvan kotitalouden vedenjakelujärjestelmästä tai sen kunnossapidosta, paitsi sellaisissa tiloissa ja laitoksissa kuten kouluissa, sairaaloissa ja ravintoloissa, joissa vettä toimitetaan yleisölle.3. Jos 2 kohtaa sovelletaan, ja jos on olemassa vaara, ettei 1 kohdan a alakohdassa tarkoitettu vesi ole 5 artiklassa vahvistettujen muuttujien arvojen mukaista, jäsenvaltioiden on kuitenkin varmistettava, että:a) toteutetaan asianmukaiset toimenpiteet, kuten ohjeiden antaminen kiinteistöjen omistajille niistä korjaavista toimenpiteistä, jotka he voisivat toteuttaa, jotta voidaan vähentää tai poistaa vaara muuttujien arvoista poikkeamiseen, ja/taitoteutetaan muita toimenpiteitä, kuten asianmukaisia käsittelytekniikoita, jotta voidaan muuttaa veden luonne tai sen ominaisuudet ennen sen jakelua, niin että voidaan vähentää tai poistaa vaara muuttujien arvosta poikkeamiseen jakelun jälkeen,jab) asianomaisille kuluttajille annetaan asianmukaisesti tietoja ja ohjeita mahdollisista korjaavista lisätoimenpiteistä, jotka heidän olisi toteutettava.7 artikla Seuranta 1. Jäsenvaltioiden on toteutettava kaikki tarvittavat toimenpiteet sen varmistamiseksi, että ihmisten käyttöön tarkoitetun veden laatua seurataan säännöllisesti, jotta kuluttajien saatavilla oleva vesi täyttäisi tämän direktiivin vaatimukset ja noudattaisi erityisesti 5 artiklan mukaisesti asetettuja muuttujien arvoja. Näytteet olisi otettava niin, että ne edustavat koko vuoden aikana kulutettavan veden laatua. Jäsenvaltioiden on lisäksi toteutettava kaikki tarvittavat toimenpiteet sen takaamiseksi, että silloin kun desinfiointi kuuluu ihmisten käyttöön tarkoitetun veden käsittelyyn tai jakeluun, desinfiointimenetelmien tehokkuus varmistetaan, että desinfioinnin sivutuotteista aiheutuva saastuminen pidetään mahdollisimman vähäisenä desinfiointia vaarantamatta.2. Edellä 1 kohdassa asetettujen velvoitteiden täyttämiseksi toimivaltaisten viranomaisten on laadittava asianmukaiset valvontaohjelmat kaikkea ihmisten käyttöön tarkoitettua vettä varten. Näiden valvontaohjelmien on noudatettava liitteessä II säädettyjä vähimmäisvaatimuksia.3. Näytteenottokohdat määrää toimivaltainen kansallinen viranomainen, ja niiden on oltava liitteessä II olevien asianmukaisten vaatimusten mukaiset.4. Tässä artiklassa tarkoitettua valvontaa varten voidaan laatia yhteisön ohjeita 12 artiklassa säädetyn menettelyn mukaisesti.5 a) Jäsenvaltioiden on noudatettava liitteessä III esitettyjä muuttujien määrityksiä koskevia eritelmiä.b) Muita kuin liitteessä III olevassa 1 osassa esitettyjä menetelmiä voidaan käyttää sillä edellytyksellä, että saadut tulokset ovat vähintään yhtä luotettavia kuin käytettäväksi määritellyillä menetelmillä saavutetut tulokset. Vaihtoehtoisiin menetelmiin turvautuvien jäsenvaltioiden on toimitettava komissiolle kaikki asianmukainen tieto kyseisestä menetelmästä ja sen vastaavuudesta.c) Liitteessä III olevissa 2 ja 3 osassa luetelluille muuttujille voidaan käyttää mitä tahansa määritysmenetelmää sillä edellytyksellä, että se täyttää kyseisissä osissa säädetyt vaatimukset.6. Jäsenvaltioiden on varmistettava, että lisävalvontaa suoritetaan tapauskohtaisesti sellaisten aineiden ja pieneliöiden osalta, joille ei ole asetettu 5 artiklan mukaisia muuttujien arvoja, jos on syytä epäillä niitä olevan sellaisia määriä, joista voi olla vaaraa ihmisten terveydelle.8 artikla Korjaavat toimenpiteet ja käytön rajoittaminen 1. Jäsenvaltioiden on varmistettava, että kaikki puutteet 5 artiklan mukaisesti asetettujen muuttujien arvojen noudattamisessa tutkitaan heti syiden selville saamiseksi.2. Jos ihmisten käyttöön tarkoitettu vesi ei 4 artiklan 1 kohdassa asetettujen velvoitteiden täyttämiseksi toteutetuista toimenpiteistä huolimatta noudata 5 artiklan mukaisesti asetettujen muuttujien arvoja, eikä 6 artiklan 2 kohdasta muuta johdu, asianomaisten jäsenvaltioiden on varmistettava, että korjaavat toimenpiteet laadun parantamiseksi toteutetaan mahdollisimman pian ottaen huomioon muun muassa sen, missä määrin kyseinen muuttujan arvo on ylittynyt, sekä ihmisten terveydelle mahdollisesti aiheutuvan vaaran.3. Riippumatta siitä, onko muuttujan arvoista poikettu vai ei, jäsenvaltioiden on varmistettava, että ihmisten terveyttä mahdollisesti vaarantavan ihmisten käyttöön tarkoitetun veden jakelu kielletään tai sen käyttöä rajoitetaan taikka toteutetaan muita sellaisia toimenpiteitä, jotka ovat välttämättömiä ihmisten terveyden suojelemiseksi. Tällaisissa tapauksissa on asiasta heti tiedotettava kuluttajille ja heille on annettava tarpeelliset ohjeet.4. Toimivaltaisten viranomaisten tai muiden asianmukaisten tahojen on päätettävä, mihin toimiin 3 kohdan perusteella on ryhdyttävä, ottaen huomioon myös ne riskit ihmisten terveydelle, joita ihmisten käyttöön tarkoitetun veden jakelun keskeyttäminen tai sen käytön rajoittaminen aiheuttaisi.5. Jäsenvaltiot voivat laatia toimivaltaisille viranomaisille ohjeita 4 kohdan mukaisten velvoitteiden täyttämisestä.6. Siinä tapauksessa, että ihmisten käyttöön tarkoitettu vesi ei täytä liitteessä I olevassa C osassa esitettyjä muuttujien arvoja tai selityksiä, jäsenvaltioiden on tarkasteltava, liittyykö poikkeamaan riski ihmisten terveydelle. Niiden on toteutettava korjaavat toimenpiteet veden laadun parantamiseksi, jos se on tarpeen ihmisten terveyden suojelemiseksi.7. Jäsenvaltioiden on varmistettava, että korjaavia toimenpiteitä toteutettaessa kuluttajille tiedotetaan asiasta paitsi silloin, kun toimivaltaiset viranomaiset katsovat poikkeaman muuttujan arvosta olevan merkityksettömän vähäistä.9 artikla Poikkeukset 1. Jäsenvaltiot voivat säätää poikkeuksista liitteessä I olevassa B osassa esitettyihin tai 5 artiklan 3 kohdan mukaisesti asetettuihin muuttujien arvoihin niiden itse määrittämään enimmäisarvoon asti sillä edellytyksellä, että poikkeamasta ei aiheudu mahdollista vaaraa ihmisten terveydelle, ja ettei ihmisten käyttöön tarkoitetun veden toimittamista kyseisellä alueella voida hoitaa millään muulla kohtuulliseksi katsotulla tavalla. Poikkeuksien voimassaoloaika on rajoitettava mahdollisimman lyhyeksi, eikä se saa ylittää kolmen vuoden määräaikaa, jonka loppupuolella on tarkistettava, onko riittävää edistystä tapahtunut. Jos jäsenvaltio aikoo myöntää toisen poikkeuksen, sen on toimitettava komissiolle tilannekatsaus sekä perustelut toisen poikkeuksen myöntämispäätökselle. Myöskään tämä toinen poikkeus ei saa olla yli kolmen vuoden pituinen.2. Poikkeuksellisissa olosuhteissa jäsenvaltio voi esittää komissiolle pyynnön kolmannesta poikkeuksesta, enintään kolmeksi vuodeksi. Komissio tekee päätöksen tästä pyynnöstä kolmen kuukauden kuluessa.3. Edellä 1 ja 2 kohdan mukaisesti tehdyssä poikkeuksessa on määriteltävä seuraavat seikat:a) poikkeuksen syy,b) kyseinen muuttuja, aiemmat asiaa koskevat seurantatulokset ja suurin poikkeuksen nojalla sallittu arvo,c) maantieteellinen alue, kunakin päivänä toimitetun veden määrä, väestö, jota asia koskee, sekä tieto siitä, vaikuttaako tilanne johonkin asiaankuuluvaan elintarvikkeita tuottavaan yritykseen vai ei,d) asianmukainen seurantasuunnitelma, tarvittaessa tihennetty seuranta,e) yhteenveto tarvittavia korjaavia toimenpiteitä koskevasta suunnitelmasta aikatauluineen sekä kustannusarvio ja määräykset tilanteen tarkistuksesta,f) anottu poikkeuksen kesto.4. Jos toimivaltaiset viranomaiset katsovat poikkeamien muuttujien arvoista olevan merkitykseltään vähäisiä ja 9 artiklan 2 kohdassa mainittujen toimenpiteiden korjaavan ongelman enintään 30 päivän kuluessa, ei 3 kohdassa esitettyjä vaatimuksia tarvitse soveltaa.Tällaisessa tapauksessa on toimivaltaisen viranomaisen tai muiden asianmukaisten elinten vain asetettava kyseisen muuttujan korkein sallittu arvo sekä aika, jonka kuluessa ongelma on korjattava.5. Edellä olevaan 4 kohtaan ei voi enää vedota, jos tietyn muuttujan arvo on poikennut sallitusta arvosta tietyssä vedenottamossa yhteensä yli 30 päivänä edeltäneiden 12 kuukauden aikana.6. Jäsenvaltion, joka turvautuu tässä artiklassa tarkoitettuihin poikkeuksiin, on varmistettava, että poikkeuksen vaikutuspiiriin kuuluvalle väestölle ilmoitetaan heti poikkeuksesta ja sen ehdoista asianmukaisella tavalla. Jäsenvaltion on lisäksi huolehdittava siitä, että väestöryhmille, joille poikkeuksesta voi koitua erityinen riski, annetaan tarvittaessa ohjeet.Näitä velvoitteita ei sovelleta 4 kohdassa tarkoitetuissa tilanteissa, jolleivat toimivaltaiset viranomaiset toisin päätä.7. Lukuun ottamatta 4 kohdan mukaisesti tehtyjä poikkeuksia, jäsenvaltion on ilmoitettava komissiolle kahden kuukauden kuluessa kaikista poikkeuksista, joiden soveltamisalaan kuuluva veden toimitus käsittää keskimäärin yli 1 000 m³ päivässä tai yli 5 000 ihmistä, ja liitettävä mukaan 3 kohdassa määritellyt tiedot.8. Tätä artiklaa ei sovelleta pulloissa tai säiliöissä myytävään, ihmisten käyttöön tarkoitettuun veteen.10 artikla Käsittelyn, laitteiden ja materiaalien laadun varmistaminen Jäsenvaltioiden on toteutettava kaikki tarvittavat toimenpiteet sen varmistamiseksi, ettei mitään ihmisten käyttöön tarkoitetun veden käsittelyssä tai jakelussa käytettyjä aineita tai mitään uusissa laitteissa käytettyjä materiaaleja tai sellaisissa aineissa tai uusissa laitteissa käytetyissä materiaaleissa olevia epäpuhtauksia jää käyttäjälle toimitettuun veteen suurempia määriä kuin niiden käyttötarkoituksen mukaan on tarpeellista ja etteivät ne välittömästi tai välillisesti heikennä tässä direktiivissä edellytettyä ihmisten terveyden suojelemista; rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (10) 3 artiklassa ja 4 artiklan 1 kohdassa tarkoitettujen selittävien asiakirjojen ja teknisten eritelmien on oltava tämän direktiivin vaatimusten mukaisia.11 artikla Liitteiden tarkistaminen 1. Komission on vähintään viiden vuoden välein tarkistettava liite I tieteen ja tekniikan kehityksen pohjalta ja ehdotettava tarvittaessa muutoksia perustamissopimuksen 189 c artiklassa määrätyn menettelyn mukaisesti.2. Komissio mukauttaa vähintään joka viides vuosi liitteet II ja III tieteen ja tekniikan kehitykseen. Tarvittavista muutoksista päätetään 12 artiklassa säädetyn menettelyn mukaisesti.12 artikla Komiteamenettely 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa:a) komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä,b) neuvosto voi määräenemmistöllä päättää asiasta toisin a alakohdassa tarkoitetun ajan kuluessa.13 artikla Tiedottaminen ja raportointi 1. Jäsenvaltioiden on toteutettava tarvittavat toimenpiteet sen varmistamiseksi, että kuluttajien saatavilla on riittävää ja ajan tasalla olevaa tietoa ihmisten käyttöön tarkoitetun veden laadusta.2. Kunkin jäsenvaltion on julkaistava joka kolmas vuosi kertomus ihmisten käyttöön tarkoitetun veden laadusta, jonka tavoitteena on antaa kuluttajille tietoa, sanotun kuitenkaan rajoittamatta ympäristöä koskevan tiedon saannin vapaudesta 7 päivänä kesäkuuta 1990 annetun neuvoston direktiivin 90/313/ETY (11) soveltamista. Ensimmäisen näistä kertomuksista on katettava vuodet 2002, 2003 ja 2004. Jokaisen kertomuksen on sisällettävä vähintään sellaiset veden toimitukset, jotka käsittävät keskimäärin yli 1 000 m³ päivässä tai yli 5 000 ihmistä, ja sen on katettava kolme kalenterivuotta ja se on julkaistava ennen raportointikautta seuraavan kalenterivuoden loppua.3. Jäsenvaltioiden on lähetettävä kertomuksensa komissiolle kahden kuukauden kuluessa sen julkaisemisesta.4. Edellä 2 kohdassa säädettyjen kertomusten muoto ja niissä esitettävät vähimmäistiedot on määritettävä ottaen erityisesti huomioon 3 artiklan 2 kohdassa, 5 artiklan 2 ja 3 kohdassa, 7 artiklan 2 kohdassa, 8 artiklassa, 9 artiklan 6 ja 7 kohdassa sekä 15 artiklan 1 kohdassa tarkoitetut toimenpiteet, ja niitä voidaan tarvittaessa muuttaa 12 artiklassa säädetyn menettelyn mukaisesti.5. Komissio tutkii jäsenvaltioiden kertomukset ja laatii joka kolmas vuosi yhteenvetokertomuksen ihmisten käyttöön tarkoitetun veden laadusta yhteisössä. Tämä kertomus julkaistaan yhdeksän kuukauden kuluessa jäsenvaltioiden kertomusten vastaanottamisesta.6. Edellä 2 kohdassa mainitun, tätä direktiiviä koskevan ensimmäisen kertomuksen lisäksi jäsenvaltioiden on laadittava myös komissiolle toimitettava kertomus niistä toimenpiteistä, joita ne ovat toteuttaneet tai aikovat toteuttaa täyttääkseen 6 artiklan 3 kohdan ja liitteessä I olevan B osan huomautuksen 10 mukaiset velvoitteensa. Komissio antaa tarvittaessa ehdotuksen tämän kertomuksen muodosta 12 artiklassa säädetyn menettelyn mukaisesti.14 artikla Vaatimusten mukaiseksi saattamisen aikataulu Jäsenvaltioiden on toteutettava tarvittavat toimenpiteet varmistaakseen, että ihmisten käyttöön tarkoitetun veden laatu on tämän direktiivin vaatimusten mukainen viiden vuoden kuluessa sen voimaantulosta, sanotun kuitenkaan rajoittamatta liitteessä I olevan B osan huomautusten 2, 4 ja 10 soveltamista.15 artikla Poikkeustapaukset 1. Jäsenvaltio voi poikkeustapauksissa ja maantieteellisesti määriteltyjen alueiden osalta esittää komissiolle erityisen pyynnön lisäajan saamiseksi 14 artiklassa säädettyyn määräaikaan. Lisäaika ei saa olla kolmea vuotta pidempi, ja sen loppupuolella on suoritettava tilannekatsaus ja toimitettava sen tulokset komissiolle, joka voi kyseisen tarkistuksen perusteella myöntää toisen lisäajan korkeintaan kolmeksi vuodeksi. Tämä säännös ei koske pulloissa tai säiliöissä myytävää ihmisten käyttöön tarkoitettua vettä.2. Asianmukaisesti perustellussa pyynnössä on osoitettava ilmenneet vaikeudet, ja sen on sisällettävä vähintään kaikki 9 artiklan 3 kohdan mukaiset tiedot.3. Komissio tutkii tämän pyynnön 12 artiklassa säädetyn menettelyn mukaisesti.4. Jäsenvaltion, joka soveltaa tätä artiklaa, on varmistettava, että väestölle, jota pyyntö koskee, annetaan välittömästi tietoa pyynnön käsittelyn tuloksista asiaankuuluvalla tavalla. Lisäksi jäsenvaltion on varmistettava, että asiasta annetaan tarvittaessa ohjeita erityisille väestöryhmille, joille pyynnöstä voisi aiheutua erityinen riski.16 artikla Kumoaminen 1. Tällä direktiivillä kumotaan viiden vuoden kuluttua sen voimaantulosta direktiivi 80/778/ETY. Jollei 2 kohdasta muuta johdu, tämä kumoaminen ei kuitenkaan rajoita jäsenvaltioiden velvoitteita, jotka koskevat liitteessä IV esitettyjä määräaikoja, joissa säännökset on saatettava osaksi kansallista lainsäädäntöä tai joista alkaen niitä on sovellettava.Viittaukset kumottuun direktiiviin katsotaan viittauksiksi tähän direktiiviin ja luetaan liitteessä V vahvistetun vastaavuustaulukon mukaisesti.2. Niin pian kuin jäsenvaltio on saattanut tämän direktiivin noudattamisen edellyttämät lait, asetukset ja hallinnolliset määräykset voimaan sekä toteuttanut 14 artiklassa säädetyt toimenpiteet, kyseisessä jäsenvaltiossa sovelletaan tämän direktiivin eikä direktiivin 80/778/ETY säännöksiä ihmisten käyttöön tarkoitetun veden laatuun.17 artikla Saattaminen osaksi kansallista lainsäädäntöä 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan kahden vuoden kuluessa sen voimaantulosta. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.18 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.19 artikla Osoitus Tämä direktiivi on osoitettu kaikille jäsenvaltioille.Tehty Brysselissä 3 päivänä marraskuuta 1998.Neuvoston puolestaB. PRAMMERPuheenjohtaja(1) EYVL C 131, 30.5.1995, s. 5 ja EYVL C 213, 15.7.1997, s. 8.(2) EYVL C 82, 19.3.1996, s. 64.(3) EYVL C 100, 2.4.1996, s. 134.(4) Euroopan parlamentin lausunto annettu 12. joulukuuta 1996 (EYVL C 20, 20.1.1997, s. 13), neuvoston yhteinen kanta vahvistettu 19 joulukuuta 1997 (EYVL C 91, 26.3.1998, s. 1) ja Euroopan parlamentin päätös tehty 13. toukokuuta 1998 (EYVL C 167, 1.6.1998, s. 92).(5) EYVL L 229, 30.8.1980, s. 11, direktiivi sellaisena kuin se on viimeksi muutettuna vuoden 1994 liittymisasiakirjalla.(6) EYVL L 230, 19.8.1991, s. 1, direktiivi sellaisena kuin se on viimeksi muutettuna komission direktiivillä 96/68/EY (EYVL L 277, 30.10.1996, s. 25).(7) EYVL L 123, 24.4.1998, s. 1.(8) EYVL L 229, 30.8.1980, s. 1, direktiivi sellaisena kuin se on viimeksi muutettuna direktiivillä 96/70/EY (EYVL L 299, 23.11.1996, s. 26).(9) EYVL 22 9.2.1965, s. 369, direktiivi sellaisena kuin se on viimeksi muutettuna direktiivillä 93/39/ETY (EYVL L 214, 24.8.1993, s. 22).(10) EYVL L 40, 11.2.1989, s. 12, direktiivi sellaisena kuin se on viimeksi muutettuna direktiivillä 93/68/ETY (EYVL L 220, 30.8.1993, s. 1).(11) EYVL L 158, 23.6.1990, s. 56.LIITE I MUUTTUJAT JA MUUTTUJIEN ARVOT A OSA >TAULUKON PAIKKA>Pulloissa tai säiliöissä myytävän veden arvot ovat:>TAULUKON PAIKKA>B OSA >TAULUKON PAIKKA>C OSA >TAULUKON PAIKKA>LIITE II VALVONTA TAULUKKO A Analysoitavat muuttujat 1. Jatkuva valvontaJatkuvan valvonnan tarkoituksena on hankkia säännöllisesti tietoa ihmisten käyttöön tarkoitetun veden organoleptisestä ja mikrobiologisesta laadusta sekä juomaveden käsittelyn (erityisesti desinfioinnin) tehokkuudesta, jos vettä käsitellään, jotta voidaan päättää, onko ihmisten käyttöön tarkoitettu vesi tässä direktiivissä vahvistettujen soveltuvien muuttujien arvojen mukaista.Seuraavia muuttujia on valvottava jatkuvasti. Jäsenvaltiot voivat lisätä luetteloon muita muuttujia, jos pitävät sitä aiheellisena.Alumiini (huomautus 1)AmmoniumVäriJohtavuusClostridium perfringens (mukaan lukien itiöt) (huomautus 2)Escherichia coli (E. coli)VetyionipitoisuusRauta (huomautus 1)Nitriitti (huomautus 3)HajuPseudomonas aeruginosa (huomautus 4)MakuPesäkkeiden lukumäärä 22 °C ja 37 °C (huomautus 4)Koliformiset bakeeritSameusHuomautus 1: Tarpeen vain käytettäessä kemiallisessa saostuksessa (1*)Huomautus 2: Tarpeen vain, jos vesi on peräisin pintavedestä tai pintavesi vaikuttaa siihen (2*).Huomautus 3: Tarpeen vain kun käytetään klooriamiinia desinfiointiaineena (3*).Huomautus 4: Tarpeen vain myyntiin tarkoitetun pullotetun tai säiliöissä toimitettavan veden osalta.2. Jaksottainen seurantaJaksottaisen seurannan avulla on tarkoitus saada tarvittavat tiedot, jotta voidaan päättää, noudatetaanko kaikkia direktiivin muuttujien arvoja. Kaikkiin 5 artiklan 2 ja 3 kohdan mukaisesti vahvistettuihin muuttujiin sovelletaan jaksottaista valvontaa, paitsi jos toimivaltaiset viranomaiset voivat jonkin itse määrittelemänsä ajanjakson osalta vahvistaa, että muuttuja ei tietyssä vesimäärässä todennäköisesti esiinny sellaisina pitoisuuksina, että asianomainen muuttujan arvo saattaisi ylittyä. Tätä kohtaa ei sovelleta radioaktiivisuutta mittaaviin muuttujiin, joita seurataan 12 artiklan mukaisesti hyväksyttyjä seurantavaatimuksia noudattaen, ellei liitteessä I olevaan C osaan liittyvistä huomautuksista 8, 9 ja 10 muuta johdu.TAULUKKO B1 Ihmisten käyttöön tarkoitetun veden näytteenoton ja analysoinnin vähimmäistiheys, kun vesi on otettu jakeluverkosta tai tankista tai sitä käytetään elintarvikkeita tuottavassa yrityksessä Jäsenvaltioiden on otettava näytteitä 6 artiklan 1 kohdassa määritellyissä vaatimustenmukaisuuden määrittelykohdissa varmistaakseen, että ihmisten käyttöön tarkoitettu vesi täyttää direktiivin vaatimukset. Jakeluverkon osalta jäsenvaltio voi kuitenkin ottaa näytteitä erityisiä muuttujia varten vedenjakelualueella tai käsittelylaitoksissa, jos voidaan osoittaa, ettei kyseisten muuttujien mitatuissa arvoissa olisi haitallisia muutoksia.>TAULUKON PAIKKA>Huomautus 1: Vedenjakelualue on maantieteellisesti määritelty alue, jolta ihmisten käyttöön tarkoitettu vesi tulee yhdestä tai useammasta lähteestä ja jolta tulevan veden laatua pidetään jokseenkin tasaisena.Huomautus 2: Määrät lasketaan kalenterivuoden käsittävinä keskiarvoina. Jäsenvaltio voi käyttää vedenjakelualueella asuvien asukkaiden lukumäärää vesimäärän sijasta määritellessään vähimmäistiheyttä olettaen, että veden kulutus on 200 litraa/vuorokausi/henkilö.Huomautus 3: Kun kyseessä on epäsäännöllinen lyhytaikainen jakelu, asianomainen jäsenvaltio päättää tankeissa toimitetun veden valvontatiheyden.Huomautus 4: Liitteen I eri muuttujien osalta jäsenvaltio voi pienentää taulukossa määriteltyä näytteiden lukumäärää, josa) vähintään kahtena peräkkäisenä vuotena otetuista näytteistä saatujen tulosten arvot ovat vakiot ja merkittävästi paremmat kuin liitteessä I asetetut rajat, jab) ei ole sellaista tekijää, joka todennäköisesti saattaisi aiheuttaa veden laadun huononemista.Käytetty vähimmäistiheys ei saa olla alle 50 prosenttia taulukossa määritettyjen näytteiden lukumäärästä lukuun ottamatta huomautuksessa 6 esitettyä erikoistapausta.Huomautus 5: Näytteiden lukumäärän olisi mahdollisuuksien mukaan jakaudutttava tasaisesti sekä ajallisesti että paikallisesti.Huomautus 6: Kyseinen jäsenvaltio määrittelee tiheyden.TAULUKKO B2 Pullotetun tai säiliöissä olevan, myyntiin tarkoitetun veden näytteidenoton ja analysoinnin vähimmäistiheys >TAULUKON PAIKKA>(1*) Kaikissa muissa tapauksissa muuttujat ovat jaksottaista valvontaa koskevassa luettelossa.LIITE III MUUTTUJIEN MÄÄRITYSTEN ERITTELY Kunkin jäsenvaltion on varmistettava, että kaikilla näytteitä analysoivilla laboratorioilla on analyyttinen laadunvalvontajärjestelmä, jonka ajoittain tarkastaa laboratorion ulkopuolinen, toimivaltaisen viranomaisen tähän tarkoitukseen hyväksymä henkilö.1. MUUTTUJAT, JOILLE ON ERITELTY MÄÄRITYSMENETELMÄTSeuraavat mikrobiologisten muuttujien menetelmiä koskevat periaatteet annetaan viitteellisinä, jos CEN/ISO menetelmät ovat olemassa, tai ohjeellisina siihen saakka, kunnes näitä muuttujia varten mahdollisesti vahvistetaan tulevaisuudessa CEN/ISO kansainväliset menetelmät 12 artiklassa olevaa menettelyä noudattaen. Jäsenvaltiot voivat käyttää vaihtoehtoisia menetelmiä sillä edellytyksellä, että 7 artiklan 5 kohdan säännöksiä noudatetaan.Koliformiset bakteerit ja Escherichia coli (E. coli) (ISO 9308-1)Enterokokit (ISO 7899-2)Pseudomonas aeruginosa (prEN ISO 12780)Viljeltävien mikro-organismien laskeminen - pesäkkeiden lukumäärä 22 °C (prEN ISO 6222)Viljeltävien mikro-organismien laskeminen - pesäkkeiden lukumäärä 37 °C (prEN ISO 6222)Clostridium perfringens (mukaan lukien itiöt)Kalvosuodatus ja kalvon anaerobinen inkubointi m-CP-agarilla (huomautus 1) 44 ± 1 °C lämpötilassa 21 ± 3 tunnin ajan. Lasketaan himmeän keltaiset pesäkkeet, jotka altistuttuaan ammoniumhydroksidihöyrylle 20-30 sekunnin ajan muuttuvat vaaleanpunaisiksi tai punaisiksi.Huomautus 1: m-CP-agarin koostumus on:>TAULUKON PAIKKA>Peruselatusaineen ainesosat liuotetaan, pH-arvoksi säädetään 7,6; autoklaavikäsittely 121 °C:n lämpötilassa 15 minuutin ajan. Jäähdytetään ja lisätään:>TAULUKON PAIKKA>2. MUUTTUJAT, JOILLE ON MÄÄRITELTY SUORITUSARVOT2.1. Seuraavien muuttujien suoritusarvovaatimus on, että määritysmenetelmällä on pystyttävä muuttujan arvoa vastaavien pitoisuuksien mittaamiseen siten, että on vähintään eritelty norminmukaisuus, toistotarkkuus ja toteamisraja. Käytettyjen määritysmenetelmien herkkyydestä riippumatta tulokset on esitettävä käyttäen vähintään yhtä monta desimaalia kuin liitteessä I olevissa B ja C osassa tarkastelluissa muuttujen arvoissa on käytetty.>TAULUKON PAIKKA>2.2. Suoritusarvovaatimus vetyionipitoisuudelle on, että määritysmenetelmällä on pystyttävä muuttujan arvoa vastaavien pitoisuuksien mittaamiseen siten, että norminmukaisuus on 0,2 pH-yksikköä ja toistotarkkuus 0,2 pH-yksikköä.Huomautus 1 (1*): Norminmukaisuus on järjestelmällinen virhe: se on useiden toistettujen mittausten keskiarvon ja todellisen arvon välinen erotus.Huomautus 2 (2*): Toistotarkkuus on satunnainen virhe; se ilmaistaan yleensä keskiarvon ympärillä tapahtuvan tulosten hajaantumisen keskihajontana (erien sisällä ja niiden välillä). Hyväksyttävä toistotarkkuus on suhteellinen keskihajonta kerrottuna kahdella.Huomautus 3: Toteamisraja onjoko- vähäisiä määriä muuttujaa sisältävän tutkittavan näytteen eränsisäinen suhteellinen keskihajonta kerrottuna kolmellatai- sokkonäytteen eränsisäinen suhteellinen keskihajonta kerrottuna viidellä.Huomautus 4: Menetelmällä olisi määritettävä syanidin kaikkien muotojen kokonaispitoisuus.Huomautus 5: Hapetus 10 minuutin ajan 100 °C:n lämpötilassa happamissa olosuhteissa käyttäen permanganaattia.Huomautus 6: Suoritusarvot koskevat jokaista yksittäistä torjunta-ainetta ja ovat riippuvaisia kyseisestä torjunta-aineesta. Toteamisrajaa ei ehkä saavuteta kaikkien tourjunta-aineiden osalta tällä hetkellä, mutta jäsenvaltioiden olisi pyrittävä saavuttamaan tämä taso.Huomautus 7: Suoritusarvot koskevat yksittäisiä aineita, jotka on määritelty 25 prosenttiin liitteen I muuttujan arvosta.Huomautus 8: Suoritusarvot koskevat yksittäisiä aineita, jotka on määritelty 50 prosenttiin liitteen I muuttujan arvosta.3. MUUTTUJAT, JOILLE EI OLE ERITELTY MÄÄRITYSMENETELMÄÄVäriHajuMakuOrgaanisen hiilen kokonaismääräSameus (Huomautus 1)Huomautus 1: Suoritusarvovaatimus käsitellyn pintaveden sameusvalvonnassa on, että määritysmenetelmällä on pystyttävä mittaamaan muuttujan arvoa vastaavia pitoisuuksia vähintään 25 prosentin norminmukaisuudella, 25 prosentin toistotarkkuudella ja 25 prosentin toteamisrajalla.(1*) Kyseiset käsitteet määritellään tarkemmin ISO 5725 standardissa.LIITE IV >TAULUKON PAIKKA>LIITE V >TAULUKON PAIKKA>


Avis juridique important

|

32000L0055

Euroopan parlamentin ja neuvoston direktiivi 2000/55/EY, annettu 18 päivänä syyskuuta 2000, loistelamppujen virranrajoittimien energiatehokkuusvaatimuksista

Virallinen lehti nro L 279 , 01/11/2000 s. 0033 - 0039

Euroopan parlamentin ja neuvoston direktiivi 2000/55/EY,annettu 18 päivänä syyskuuta 2000,loistelamppujen virranrajoittimien energiatehokkuusvaatimuksistaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),noudattavat perustamissopimuksen 251 artiklassa määrättyä menettelyä(3),sekä katsovat seuraavaa:(1) On tärkeää edistää toimenpiteitä, joiden tarkoituksena on varmistaa sisämarkkinoiden moitteeton toiminta, ja jotka samanaikaisesti edistävät energiansäästöä, ympäristönsuojelua ja kuluttajansuojaa.(2) Loistelamppujen käyttö muodostaa merkittävän osan yhteisön sähkönkulutuksesta ja siten myös kokonaisenergiankulutuksesta. Yhteisön markkinoilla tarjolla olevien eri loistelamppujen virranrajoitinmallien energiankulutuksessa on huomattavia eroja, eli niiden energiatehokkuus vaihtelee erittäin paljon.(3) Tämän direktiivin tarkoituksena on vähentää loistelamppujen virranrajoittimien energiankulutusta siirtymällä vähitellen tehokkaampiin virranrajoittimiin, joilla voi myös olla merkittäviä energiansäästöominaisuuksia.(4) Tietyt jäsenvaltiot ovat aikeissa antaa loistelamppujen virranrajoittimien tehokkuutta koskevia säännöksiä, jotka ovat luonteeltaan sellaisia, että ne saattaisivat aiheuttaa näitä tuotteita koskevia kaupan esteitä yhteisössä.(5) Terveydestä, turvallisuudesta, ympäristönsuojelusta ja kuluttajansuojasta jäsenvaltioissa annettujen lakien, asetusten ja hallinnollisten määräysten lähentämistä koskevien ehdotusten on perustuttava suojan korkeaan tasoon. Tällä direktiivillä varmistetaan ympäristönsuojelun ja kuluttajansuojan korkea taso pyrkimällä parantamaan huomattavasti virranrajoittimien energiatehokkuutta.(6) Koska jäsenvaltiot eivät voi riittävällä tavalla toteuttaa tämän toiminnan tavoitteita, ne voidaan tämän vuoksi suunnitellun toiminnan laajuuden tai vaikutusten takia saavuttaa paremmin yhteisön tasolla perustamissopimuksen 5 artiklassa vahvistettujen toissijaisuus- ja suhteellisuusperiaatteiden mukaisesti. Tässä direktiivissä ei ylitetä sitä, mikä on tarpeen mainittujen tavoitteiden saavuttamiseksi.(7) On tärkeää ottaa käyttöön tehokas täytäntöönpanojärjestelmä, jolla varmistetaan direktiivin moitteeton täytäntöönpano, taataan valmistajille tasapuoliset kilpailuedellytykset ja suojellaan kuluttajien oikeuksia.(8) Sovelletaan teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-merkinnän kiinnittämistä koskevista säännöistä ja käytöstä 22 päivänä heinäkuuta 1993 tehtyä neuvoston päätöstä 93/465/ETY(4), paitsi merkinnän ja markkinoilta poistamisen osalta, jolloin rajoitettu poikkeaminen päätöksestä voidaan perustella tuotetyypillä ja erityisellä markkinatilanteella.(9) Kansainvälisen kaupan etujen vuoksi on mahdollisuuksien mukaan käytettävä kansainvälisiä standardeja. Virranrajoittimien energiankulutus määritellään kansainvälisiin standardeihin perustuvassa Euroopan sähkötekniikan standardointikomitean joulukuussa 1998 laatimassa standardissa EN 50294.(10) Tämän direktiivin energiatehokkuusvaatimusten mukaisissa loistelamppujen virranrajoittimissa on niiden vapaan vaihdannan mahdollistamiseksi oltava CE-merkintä oheistietoineen.(11) Tämä direktiivi koskee ainoastaan verkkovirralla toimivia loistelamppujen virranrajoittimia,OVAT ANTANEET TÄMÄN DIREKTIIVIN:1 artikla1. Tätä direktiiviä sovelletaan verkkosähköä käyttävien loistelamppujen virranrajoittimiin, jäljempänä "virranrajoittimet", sellaisina kuin ne määritellään 8 päivänä joulukuuta 1998 laaditun eurooppalaisen standardin EN 50294 kohdassa 3.4.2. Seuraavanlaiset virranrajoittimet eivät kuulu tämän direktiivin soveltamisalaan:- lamppuihin kiinteänä osana kuuluvat virranrajoittimet,- virranrajoittimet, jotka on suunniteltu erityisesti huonekaluihin asennettavia valaisimia varten ja jotka ovat erottamaton osa valaisinta niin, ettei niitä voida testata erillään valaisimesta (eurooppalaisen standardin EN 60920 lausekkeen 2.1.3 mukaan) ja- joko erillisenä osana tai valaisinten osana yhteisön ulkopuolelle vietävät virranrajoittimet.3. Virranrajoittimet luokitellaan liitteen I mukaisesti.2 artikla1. Jäsenvaltioiden on toteutettava tarvittavat toimenpiteet sen varmistamiseksi, että virranrajoittimia voidaan saattaa markkinoille ensimmäisen vaiheen aikana joko erillisenä osana tai valaisinten osana vain siinä tapauksessa, että virranrajoittimien tehonkulutus ei ylitä virranrajoittimen ja lampun muodostaman virtapiirin suurinta tehoa, sellaisena kuin se määritellään kullekin virranrajoitinluokalle liitteissä I, II ja III.2. Virranrajoittimien valmistajien, näiden yhteisöön sijoittautuneiden valtuutettujen edustajien tai virranrajoittimen saattamisesta markkinoille joko erillisenä osana tai valaisinten osana vastaavan henkilön on varmistettava, että jokainen markkinoille joko erillisenä osana tai valaisinten osana saatettu virranrajoitin täyttää 1 kohdassa tarkoitetut vaatimukset.3 artikla1. Jäsenvaltiot eivät saa kieltää, rajoittaa tai estää tämän direktiivin kaikkien säännösten mukaisuutta osoittavalla CE-merkinnällä varustettujen virranrajoittimien markkinoille saattamista joko erillisenä osana tai valaisinten osana.2. Kunnes toisin osoitetaan, jäsenvaltioiden on oletettava, että 5 artiklan mukaisesti CE-merkinnällä varustetut virranrajoittimet, joko erillisenä osana tai valaisinten osana, ovat tämän direktiivin säännösten mukaisia.4 artikla1. Virranrajoittimiin joko erillisenä osana tai valaisinten osana sovelletaan vaatimustenmukaisuuden arviointimenettelyjä sekä CE-merkinnän kiinnittämistä ja käyttöä koskevia sääntöjä neuvoston päätöksen 93/465/ETY A moduulin sekä kyseisessä päätöksessä ja sen liitteiden yleisissä suuntaviivoissa asetettujen perusteiden mukaisesti, sanotun kuitenkaan rajoittamatta 5 ja 6 artiklan soveltamista.2. Neuvoston päätöksen 93/465/ETY A moduulin 2 kohdassa tarkoitettu ajanjakso on tätä direktiiviä sovellettaessa kolme vuotta.3. a) Neuvoston päätöksen 93/465/ETY A moduulin 3 kohdassa tarkoitetuissa teknisissä asiakirjoissa on oltava seuraavat tiedot:i) valmistajan nimi ja osoite,ii) mallin yleiskuvaus, josta se voidaan yksiselitteisesti tunnistaa,iii) tiedot, tarvittaessa piirustuksineen, mallin tärkeimmistä rakenneominaisuuksista, etenkin niistä seikoista, jotka vaikuttavat merkittävästi sen sähkönkulutukseen,iv) käyttöohjeet,v) tulokset c alakohdan mukaisesti tehdyistä tehonkulutusmittauksista,vi) yksityiskohtaiset tiedot, joista ilmenee, että nämä mittaukset ovat liitteessä I asetettujen energiankulutusta koskevien vaatimusten mukaiset.b) Muuta yhteisön sääntelyä varten laadittuja teknisiä asiakirjoja voidaan käyttää, jos ne täyttävät nämä vaatimukset.c) Virranrajoittimien valmistajat ovat velvollisia määrittämään kunkin virranrajoittimen tehonkulutuksen joulukuussa 1998 laaditussa eurooppalaisessa standardissa EN 50294 esitettyjen menettelyjen mukaisesti sekä vahvistamaan, että laite on 2 ja 9 artiklan vaatimusten mukainen.5 artiklaSaatettaessa virranrajoittimia markkinoille joko erillisenä osana tai valaisinten osana niissä on oltava kirjaimista "CE" muodostuva CE-merkintä. CE-merkintä on kiinnitettävä näkyvästi, luettavasti ja pysyvästi virranrajoittimiin ja niiden pakkauksiin. Jos virranrajoittimet saatetaan markkinoille valaisinten osana, CE-merkintä on kiinnitettävä sekä valaisimiin että niiden pakkauksiin.6 artikla1. Jos jäsenvaltio toteaa, että CE-merkintä on kiinnitetty virheellisesti, valmistajalla tai tämän yhteisöön sijoittautuneella valtuutetulla edustajalla on velvollisuus muuttaa virranrajoittimet tämän direktiivin vaatimusten mukaisiksi ja lopettaa säännösten vastainen käyttö jäsenvaltion edellyttämällä tavalla. Jollei valmistaja tai tämän valtuutettu edustaja kumpikaan ole sijoittautunut yhteisöön, tämä velvollisuus kuuluu virranrajoittimien markkinoille saattamisesta joko erillisenä osana tai valaisinten osana vastaavalle henkilölle.2. Jos virranrajoittimet eivät ole tämän direktiivin vaatimusten mukaisia, jäsenvaltion on toteutettava 7 artiklaa soveltaen tarvittavat toimenpiteet kyseisten virranrajoittimien markkinoille saattamisen ja myynnin kieltämiseksi.7 artikla1. Kaikki jäsenvaltion tämän direktiivin mukaisesti toteuttamat toimenpiteet, joilla kielletään virranrajoittimien markkinoille saattaminen ja myynti joko erillisenä osana tai valaisinten osana, on perusteltava yksityiskohtaisesti. Jäsenvaltion on välittömästi ilmoitettava toimenpiteestä valmistajalle, tämän yhteisöön sijoittautuneelle valtuutetulle edustajalle tai henkilölle, joka vastaa virranrajoittimien markkinoille saattamisesta, ja samalla on ilmoitettava kyseisen jäsenvaltion voimassa olevan lainsäädännön mukaisista muutoksenhakukeinoista ja niihin liittyvistä määräajoista.2. Kyseisen jäsenvaltion on ilmoitettava komissiolle viipymättä tällaisista toimenpiteistä ja perusteltava päätöksensä. Komissio välittää nämä tiedot muille jäsenvaltioille.8 artikla1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset yhden vuoden kuluessa tämän direktiivin voimaantulosta. Niiden on ilmoitettava tästä komissiolle viipymättä.Jäsenvaltioiden on sovellettava näitä toimenpiteitä 18 kuukauden kuluttua tämän direktiivin voimaantulosta.Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.3. Jäsenvaltioiden on sallittava 18 kuukauden ajan tämän direktiivin voimaantulosta sellaisten virranrajoittimien markkinoille saattaminen joko erillisenä osana tai valaisinten osana, jotka täyttävät jäsenvaltioiden alueella tämän direktiivin voimaantulohetkellä sovellettavat vaatimukset.9 artikla1. Viiden vuoden kuluttua tämän direktiivin voimaantulosta eli toisessa vaiheessa virranrajoittimen ja lampun muodostaman virtapiirin suurimman tehotason on oltava liitteen IV mukainen erityisesti 2 artiklan osalta.2. Joulukuun 31 päivään 2005 mennessä komissio toimittaa Euroopan parlamentille ja neuvostolle arvion saaduista tuloksista ja vertaa niitä ennakkoon odotettuihin tuloksiin. Komissio tekee tarvittaessa sen jälkeen asianomaisia osapuolia kuultuaan virranrajoittimien energiatehokkuuden lisäparantamista koskevia ehdotuksia, jotta voidaan siirtyä energiatehokkuuden parantamisen kolmanteen vaiheeseen. Virranrajoittimen ja lampun muodostaman virtapiirin suurimman tehon samoin kuin sen voimaantulopäivän on perustuttava energiatehokkuustasoihin, jotka ovat taloudellisesti ja teknisesti perusteltuja ehdotuksen tekohetkellä vallitsevissa olosuhteissa. Myös muut asianmukaisiksi katsotut toimenpiteet virranrajoittimien luontaisen energiatehokkuuden parantamiseksi ja energiaa säästävien valaistuksen valvontajärjestelmien käytön kannustamiseksi olisi otettava huomioon.10 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.11 artiklaTämä direktiivi on osoitettu kaikille jäsenvaltioille.Tehty Brysselissä 18 päivänä syyskuuta 2000.Euroopan parlamentin puolestaPuhemiesN. FontaineNeuvoston puolestaPuheenjohtajaH. Védrine(1) EYVL C 274 E, 28.9.1999, s. 10.(2) EYVL C 368, 20.12.1999, s. 11.(3) Euroopan parlamentin lausunto, annettu 20. tammikuuta 2000 (ei vielä julkaistu virallisessa lehdessä), neuvoston yhteinen kanta, vahvistettu 30. toukokuuta 2000 (EYVL C 208, 20.7.2000, s. 9) ja Euroopan parlamentin päätös, tehty 5. heinäkuuta 2000 (ei vielä julkaistu virallisessa lehdessä).(4) EYVL L 220, 30.8.1993, s. 23.LIITE IVIRRANRAJOITINLUOKATTietyn virranrajoittimen osalta virranrajoittimen ja lampun muodostaman virtapiirin suurimman tehon laskeminen on aloitettava luokittelemalla virranrajoitin johonkin seuraavaan luettelon luokista:>TAULUKON PAIKKA>LIITE IIVIRRANRAJOITINTYYPIN VIRRANRAJOITTIMEN JA LAMPUN MUODOSTAMAN VIRTAPIIRIN SUURIMMAN TEHON LASKEMISTAPALampun ja virranrajoittimen muodostaman virtapiirin energiatehokkuus määritellään suurimman tehon perusteella. Tämä riippuu lampun tehosta ja virranrajoitintyypistä. Tämän vuoksi tietyn virran osalta virranrajoittimen ja lampun muodostaman virtapiirin suurin teho määritellään virranrajoittimen ja lampun muodostaman virtapiirin suurimpana tehona siten, että kullekin lampputeholle ja virranrajoitintyypille on eri tasot.Tässä liitteessä käytetyt määritelmät ovat Euroopan sähkötekniikan standardointikomitean joulukuussa 1998 laatiman eurooppalaisen standardin EN 50294 mukaisia.LIITE IIIENSIMMÄINEN VAIHEVirranrajoittimen ja lampun muodostaman virtapiirin suurin teho watteina (W) määritellään seuraavassa taulukossa:>TAULUKON PAIKKA>Jos virranrajoitin on suunniteltu sellaista lamppua varten, joka jää edellä olevassa taulukossa ilmoitettujen kahden arvon väliin, virranrajoittimen ja lampun muodostaman virtapiirin suurin teho lasketaan lineaarista interpolointia käyttäen taulukossa ilmoitettujen kahden lähimmän lampun suurinta tehoa kuvaavan arvon välille.Esimerkiksi jos lamppuluokkaan 1 kuuluvan virranrajoittimen teho 50 Hz:ssä on 48 W, virranrajoittimen ja lampun muodostaman virtapiirin suurin teho lasketaan seuraavasti:>VIITTAUS KAAVIOON>LIITE IVTOINEN VAIHEVirranrajoittimen ja lampun muodostaman virtapiirin suurin teho watteina (W) määritellään seuraavassa taulukossa:>TAULUKON PAIKKA>Jos virranrajoitin on suunniteltu sellaista lamppua varten, joka jää edellä olevassa taulukossa ilmoitettujen kahden arvon väliin, virranrajoittimen ja lampun muodostaman virtapiirin suurin teho lasketaan lineaarista interpolointia käyttäen taulukossa ilmoitettujen kahden lähimmän lampun suurinta tehoa kuvaavan arvon välille.Esimerkiksi jos lamppuluokkaan 1 kuuluvan virranrajoittimen teho 50 Hz:ssä on 48 W, virranrajoittimen ja lampun muodostaman virtapiirin suurin teho lasketaan seuraavasti:>VIITTAUS KAAVIOON>Euroopan parlamentin, neuvoston ja komission yhteiset lausumatKomissio arvioi myös yhteisön tuotannon osuuden yhteisön ulkopuolelle joko erillisenä osana tai valaisinten osana viedyistä virranrajoittimista. Lisäksi komissio tutkii edelleen, voidaanko Kioton pöytäkirjassa määriteltyä joustomekanismia soveltaa. Komissio edistää sopivilla kansainvälisillä foorumeilla tämän direktiivin periaatteisiin perustuvia kansainvälisiä standardeja.Direktiivin 9 artiklan 2 kohdassa tarkoitetut kolmatta vaihetta koskevat ehdotukset saattavat olla tarpeen, jos ennen 31 päivänä joulukuuta 2005 päätettävää arviointia saavutetut tulokset eivät vastaa odotuksia, joiden mukaisesti CELMA A -tyypin energiatehokkuusvaatimukset täyttävien virranrajoittimien keskimääräinen markkinaosuus EU:n tasolla olisi suurempi kuin 55 prosenttia.


Avis juridique important

|

31998L0033

Euroopan parlamentin ja neuvoston direktiivi 98/33/EY, annettu 22 päivänä kesäkuuta 1998, luottolaitosten liiketoiminnan aloittamisesta ja harjoittamisesta annetun neuvoston direktiivin 77/780/ETY 12 artiklan, luottolaitosten vakavaraisuussuhteesta annetun neuvoston direktiivin 89/647/ETY 2, 5, 6, 7, 8 artiklan ja liitteiden II ja III sekä sijoituspalveluyritysten ja luottolaitosten omien varojen riittävyydestä annetun neuvoston direktiivin 93/6/ETY 2 artiklan ja liitteen II muuttamisesta

Virallinen lehti nro L 204 , 21/07/1998 s. 0029 - 0036

EUROOPAN PARLAMENTIN JA NEUVOSTON DIREKTIIVI 98/33/EY,annettu 22 päivänä kesäkuuta 1998,luottolaitosten liiketoiminnan aloittamisesta ja harjoittamisesta annetun neuvoston direktiivin 77/780/ETY 12 artiklan, luottolaitosten vakavaraisuussuhteesta annetun neuvoston direktiivin 89/647/ETY 2, 5, 6, 7, 8 artiklan ja liitteiden II ja III sekä sijoituspalveluyritysten ja luottolaitosten omien varojen riittävyydestä annetun neuvoston direktiivin 93/6/ETY 2 artiklan ja liitteen II muuttamisesta EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 57 artiklan 2 kohdan ensimmäisen ja kolmannen virkkeen,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),noudattavat perustamissopimuksen 189 b artiklan mukaista menettelyä (3),sekä katsovat, että1) luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta 12 päivänä joulukuuta 1997 annetussa ensimmäisessä neuvoston direktiivissä 77/780/ETY (4) sallitaan tietojen vaihto toimivaltaisten viranomaisten ja tiettyjen muiden viranomaisten tai elinten kesken samassa jäsenvaltiossa tai jäsenvaltioiden välillä; mainitussa direktiivissä sallitaan myös, että jäsenvaltiot voivat tehdä tietojen vaihtoa koskevia yhteistyösopimuksia kolmansien maiden toimivaltaisten viranomaisten kanssa; johdonmukaisuuden vuoksi kyseistä lupaa tehdä tietojen vaihtoa koskevia sopimuksia kolmansien maiden kanssa olisi laajennettava niin, että se kattaisi tietojen vaihdon kyseisten maiden tiettyjen muiden viranomaisten tai elinten kanssa edellyttäen, että luovutettujen tietojen salassapito taataan asianmukaisella tavalla,2) luottolaitosten vakavaraisuussuhteesta 18 päivänä joulukuuta 1989 annetussa neuvoston direktiivissä 89/647/ETY (5) varoja ja taseen ulkopuolisia eriä painotetaan niihin sisältyvän luottoriskin mukaisesti,3) kirkkoihin ja uskonnollisiin yhteisöihin, jotka ovat julkisyhteisöjä ja jotka niille lainsäädännössä myönnetyn verotusoikeuden perusteella kantavat veroa, liittyy samankaltainen luottoriski kuin alue- ja paikallishallinnon viranomaisiin; siksi on johdonmukaista antaa toimivaltaisille viranomaisille mahdollisuus soveltaa kirkkoja ja uskonnollisia yhteisöjä koskeviin saamisiin samaa kohtelua kuin alue- ja paikallishallinnon viranomaisia koskeviin saamisiin, jos nämä kirkot ja uskonnolliset yhteisöt kantavat veroa; mahdollisuus soveltaa nollapainotusta alue- ja paikallishallinnon viranomaisia koskeviin saamisiin ei kuitenkaan ulotu kirkkoja ja uskonnollisia yhteisöjä koskeviin saamisiin ainoastaan sillä perusteella, että niillä on oikeus kantaa veroa,4) luottolaitosten vakavaraisuussuhteista annetun neuvoston direktiivin 89/647/ETY teknisestä mukauttamisesta monenkeskisten kehityspankkien määritelmän osalta 15 päivänä maaliskuuta 1994 annetussa komission direktiivissä 94/7/EY (6) sisällytettiin Euroopan investointirahasto kyseiseen määritelmään; rahasto on Euroopassa uusi ja ainutlaatuinen yhteistyömuoto, jonka tarkoituksena on myötävaikuttaa sisämarkkinoiden vahvistamiseen, Euroopan taloudellisen elpymisen tukemiseen sekä taloudellisen ja sosiaalisen yhteenkuuluvuuden lujittamiseen,5) direktiivin 89/647/ETY 6 artiklan 1 kohdan d alakohdan 7 alakohdan mukaisesti luottolaitosten merkitsemän Euroopan investointirahaston pääoman maksamatta olevaan osaan olisi sovellettava 100 prosentin painotusta,6) rahoituslaitosten merkittäväksi varattu Euroopan investointirahaston pääoma on rajoitettu 30 prosenttiin, josta aluksi maksetaan 20 prosenttia neljässä vuotuisessa 5 prosentin erässä; näin ollen loppuosuutta eli 80:tä prosenttia ei makseta, vaan se jää rahaston jäsenten vastuusitoumukseksi; kun otetaan huomioon, että Eurooppa-neuvosto piti rahastoa perustaessaan tavoitteenaan edistää liikepankkien osallistumista, ei ole suotavaa rangaista tästä osallistumisesta, ja siksi olisi asianmukaisempaa soveltaa merkityn pääoman maksamattomaan osaan 20 prosentin painotusta,7) taseen ulkopuolisten erien luokitusta koskevassa direktiivin 89/647/ETY liitteessä I katsotaan tietyillä erillä olevan korkea riski ja niihin sovelletaan sen vuoksi 100 prosentin painotusta; kyseisen direktiivin 6 artiklan 4 kohdassa säädetään: "Kun taseen ulkopuolisiin eriin liittyy nimenomaiset takaukset, ne painotetaan niin kuin ne olisi annettu takaajan eikä vastapuolen puolesta. Kun taseen ulkopuolisista liiketoimista aiheutuvalle mahdolliselle riskille on toimivaltaisten viranomaisten hyväksymä täysimääräinen ja täydellinen vakuus jossakin 1 kohdan a alakohdan 7 alakohdan tai b alakohdan 11 alakohdan mukaisessa varoja vastaavassa muodossa, sovelletaan nollapainotusta tai 20 prosentin painotusta kyseessä olevasta vakuudesta riippuen",8) keskitettynä vastapuolena toimivien selvitysyhteisöjen suorittamalla pörssin ulkopuolisten (OTC-) johdannaissopimusten selvityksellä on keskeinen asema tietyissä jäsenvaltioissa; on asianmukaista tunnustaa tällaisen selvityksen edut luottoriskin ja siihen liittyvän järjestelmäriskin alenemisen kannalta laskettaessa luottoriskiin liittyvää vakavaraisuusvaatimusta; on tarpeen, että selvitettävänä olevista OTC-johdannaissopimuksista aiheutuvalle nykyhetken ja mahdolliselle tulevaisuuden luottoriskille on täysi vakuus ja että riski selvitysyhteisön riskien kasvamisesta yli asetetun vakuuden markkina-arvon poistetaan, jotta selvitettävänä olevia OTC-johdannaisia käsitellään siirtymäkautena vakavaraisuuslaskennassa samalla tavalla kuin johdannaisia, joilla käydään kauppaa pörssissä; toimivaltaisten viranomaisten on oltava vakuuttuneita siitä, että alkuperäisten vakuusvaatimusten ja lisävakuusvaatimusten taso sekä asetetun vakuuden antaman suojan laatu ja taso ovat riittävät,9) on otettava huomioon myös tapaukset, joissa vakuutena on 6 artiklan 1 kohdan c alakohdan 1 alakohdassa tarkoitettu reaalivakuus, jos on kyse taseen ulkopuolisista eristä, jotka ovat takuita tai takauksia, jotka ovat luonteeltaan luoton vastineita,10) direktiivin 89/647/ETY 6 artiklan 1 kohdan a alakohdan 2, 4 ja 7 alakohdan mukaisesti nollapainotusta sovelletaan varojen eriin, jotka ovat saamisia A alueen keskushallinnolta ja keskuspankeilta, tai varojen eriin, jotka ovat niiden nimenomaisesti takaamia, sekä varojen eriin, joiden vakuutena on A alueen keskushallinnon tai keskuspankin liikkeeseen laskemia arvopapereita; kyseisen direktiivin 7 artiklan 1 kohdan mukaisesti jäsenvaltiot voivat tietyin edellytyksin soveltaa nollapainotusta saamisiin niiden omalta aluehallinnolta tai paikallishallinnon viranomaisilta sekä saamisiin kolmansilta osapuolilta ja kolmansien osapuolten lukuun hallussapidettyihin taseen ulkopuolisiin eriin, jotka ovat kyseessä olevien aluehallinnon ja paikallishallinnon viranomaisten takaamia,11) direktiivin 89/647/ETY 8 artiklan 1 kohdassa säädetään, että jäsenvaltiot voivat soveltaa 20 prosentin painotusta sellaisiin varojen eriin, joiden toimivaltaisten viranomaisten hyväksymänä vakuutena on A alueen aluehallinnon tai paikallishallinnon viranomaisten liikkeeseen laskemia arvopapereita; jäsenvaltioiden aluehallinnon tai paikallishallinnon viranomaisten liikkeeseen laskemien arvopapereiden muodossa olevaa vakuutta on pidettävä näiden viranomaisten antamana takauksena 7 artiklan 1 kohdassa tarkoitetussa merkityksessä, mikä antaa toimivaltaisille viranomaisille valtuudet soveltaa nollapainotusta näillä vakuuksilla taattuihin varojen eriin ja taseen ulkopuolisiin eriin kyseisessä kohdassa mainituin edellytyksin,12) neuvoston direktiivin 89/647/ETY liitteessä II säädetään yleisesti OTC-johdannaissopimuksiksi kutsuttujen korko- ja valuuttakurssisidonnaisten taseen ulkopuolisten erien käsittelystä luottolaitosten pääomavaatimusten laskemista varten,13) tämän direktiivin 2 artiklan 1 kohdan a alakohta, 2 kohta, 3 kohdan b alakohta, 6 kohta, 3 artiklan 1 ja 2 kohta sekä liite ovat myös OTC-johdannaissopimuksiin liittyvien luottoriskien tarkempaa ja joissakin suhteissa ankarampaa valvontaa käsittelevän rahoitusvalvonnan kansainvälisen foorumin työn tulosten mukaiset; erityisesti tämä koskee vaatimusta, että pääoman on katettava myös OTC-johdannaissopimukset muiden kuin korko- ja valuuttakurssisidonnaisten liiketoimien osalta, ja mahdollisuutta ottaa huomioon toimivaltaisten viranomaisten hyväksymien sopimusnettoutusta koskevien sopimusten riskejä alentavat vaikutukset laskettaessa pääomavaatimuksia OTC-johdannaissopimuksiin liittyvien mahdollisten tulevaisuuden luottoriskien osalta,14) kansainvälisesti toimivia, yhteisön luottolaitosten kanssa monissa kolmansissa maissa kilpailevia luottolaitoksia ja luottolaitosryhmiä koskevat, laajemmalla kansainvälisellä tasolla hyväksytyt säännöt johtavat OTC-johdannaissopimusten tarkempaan valvontaan; näistä tarkennuksista seuraa entistä tarkoituksenmukaisemmat vaatimukset vähimmäispääomasta, joissa otetaan huomioon valvojien hyväksymien nettoutussopimusten riskejä alentavat vaikutukset mahdollisiin tulevaisuuden luottoriskeihin,(15) yhteisön luottolaitosten osalta voidaan samanlainen OTC-johdannaissopimusten tarkempi valvonta, johon sisältyy mahdollisuus ottaa huomioon valvojien hyväksymien nettoutussopimusten riskejä alentavat vaikutukset mahdollisiin tulevaisuuden luottoriskeihin, saada aikaan ainoastaan muuttamalla direktiiviä 89/647/ETY,16) samojen kilpailuedellytysten takaamiseksi yhteisön alueella kilpaileville luottolaitoksille ja sijoituspalveluyrityksille on niiden toimintoja OTC-johdannaissopimusten alalla tarpeen valvoa yhdenmukaisella tavalla, ja se voidaan saada aikaan vain mukauttamalla sijoituspalveluyritysten ja luottolaitosten omien varojen riittävyydestä 15 päivänä maaliskuuta 1993 annettua neuvoston direktiiviä 93/6/ETY (7), ja17) tämän direktiivin antaminen on tarkoituksenmukaisin keino asetettujen tavoitteiden toteuttamiseksi ja direktiivissä rajoitutaan vain tavoitteiden toteuttamisen kannalta tarpeelliseen,OVAT ANTANEET TÄMÄN DIREKTIIVIN:1 artikla Korvataan direktiivin 77/780/ETY 12 artiklan 3 kohta seuraavalla:"3. Jäsenvaltiot voivat tehdä kolmansien maiden toimivaltaisten viranomaisten sekä näiden maiden viranomaisten ja elinten kanssa 5 kohdassa ja 5 a kohdassa tarkoitettuja tietojen vaihtoa edellyttäviä yhteistyösopimuksia vain, jos luovutettujen tietojen salassapito taataan vähintään tässä artiklassa esitetyllä tavalla. Tietojen vaihdon on tapahduttava mainittujen viranomaisten tai elinten valvontatehtävän suorittamiseksi.Jos tiedot ovat peräisin toisesta jäsenvaltiosta, niitä ei saa ilmaista ilman niiden toimivaltaisten viranomaisten nimenomaista suostumusta, jotka ovat ne luovuttaneet, eikä niitä saa luovuttaa muihin tarkoituksiin kuin mihin mainitut viranomaiset ovat antaneet suostumuksensa."2 artikla Muutetaan direktiiviä 89/647/ETY seuraavasti:1) Muutetaan 2 artikla seuraavasti:a) Lisätään 1 kohtaan seuraava luetelmakohta:"- `virallisesti hyväksytyillä pörsseillä` toimivaltaisten viranomaisten hyväksymiä pörssejä,i) jotka toimivat säännöllisesti,ii) joilla on pörssin kotimaan asianomaisten viranomaisten antamat tai hyväksymät säännöt, joissa määritellään pörssin toiminnan edellytykset, pörssiin pääsyn edellytykset sekä ne edellytykset, jotka sopimusten on täytettävä, jotta niillä voitaisiin tehokkaasti käydä kauppaa pörssissä,iii) joilla on selvitysjärjestelmä, jossa vaaditaan liitteessä III lueteltujen sopimusten osalta sellainen päivittäinen vakuusvaatimus, jonka toimivaltaiset viranomaiset katsovat antavan riittävän suojan."b) Lisätään 2 kohtaan seuraava alakohta:"Toimivaltaiset viranomaiset voivat sisällyttää aluehallinnon ja paikallishallinnon viranomaisten käsitteeseen myös kirkot ja uskonnolliset yhteisöt, jotka ovat julkisyhteisöjä, jos nämä lainsäädännössä niille myönnetyn verotusoikeuden perusteella kantavat veroa. Tässä tapauksessa 7 artiklassa mainittu mahdollisuus ei kuitenkaan ole voimassa."2) Korvataan 5 artiklan 3 kohdan ensimmäinen virke seuraavalla:"3. Direktiivin 6 artiklan 3 kohdassa tarkoitettujen taseen ulkopuolisten erien osalta mahdolliset sopimusten jälleenhankintakustannukset vastapuolen rikkoessa sopimuksen lasketaan käyttäen jompaakumpaa liitteessä II esitetyistä menetelmistä."3) Muutetaan 6 artikla seuraavasti:a) Lisätään 2 kohtaan seuraava virke:"Euroopan investointirahastosta merkityn pääoman maksamatta olevaan osaan voidaan soveltaa 20 prosentin painotusta."b) Korvataan 3 kohta seuraavalla:"3. Liitteessä II esitettyjä menetelmiä sovelletaan liitteessä III lueteltuihin taseen ulkopuolisiin eriin, ei kuitenkaan- sopimuksiin, joilla käydään kauppaa virallisesti hyväksytyissä pörsseissä- valuuttasopimuksiin (paitsi kultaa koskeviin sopimuksiin), joiden alkuperäinen juoksuaika on enintään neljätoista kalenteripäivää.Jäsenvaltioiden toimivaltaiset viranomaiset voivat 31 päivään joulukuuta 2006 saakka vapauttaa liitteessä II esitettyjen menetelmien soveltamisesta sellaisen selvitysyhteisön selvitettävänä olevat OTC-sopimukset, joka toimii sopimusten laillisena vastapuolena ja jossa kaikki osapuolet asettavat selvitysyhteisölle päivittäin sellaisen täyden vakuuden sopimuksista aiheutuville riskeille, joka kattaa sekä nykyhetken että mahdollisen tulevaisuuden luottoriskin. Toimivaltaisten viranomaisten on varmistuttava siitä, että asetettu vakuus antaa samantasoisen suojan kuin 1 kohdan a alakohdan 7 alakohdan mukainen vakuus ja poistaa riskin selvitysyhteisön riskien kasvamisesta yli asetetun vakuuden markkina-arvon. Jäsenvaltioiden on ilmoitettava komissiolle, kuinka ne käyttävät tätä mahdollisuutta."c) Lisätään 4 kohtaan seuraava alakohta:"Jäsenvaltiot voivat soveltaa 50 prosentin painotusta taseen ulkopuolisiin eriin, jotka ovat takuita tai takauksia, jotka ovat luonteeltaan luoton vastineita, ja joiden täytenä vakuutena on toimivaltaisten viranomaisten hyväksymä kiinnitys, joka täyttää 1 kohdan c alakohdan 1 alakohdassa luetellut edellytykset, edellyttäen että takaajalla on välitön oikeus tähän vakuuteen."4. Muutetaan 7 artikla seuraavasti:a) Lisätään 1 kohtaan sanojen "paikallishallinnon viranomaisten takaamia" jälkeen seuraava:". . . tai joilla on asianomaisten toimivaltaisten viranomaisten hyväksymät, näiden alue- tai paikallishallinnon viranomaisten liikkeeseen laskemien arvopapereiden muodossa olevat vakuudet."b) Lisätään 2 kohtaan sanojen "jälkimmäisten takaamia saatavia" jälkeen seuraava:". . ., mukaan lukien arvopapereiden muodossa olevat vakuudet."5) Korvataan 8 artiklan 1 kohta seuraavalla:"1. Jäsenvaltiot voivat soveltaa 20 prosentin painotusta sellaisiin varojen eriin, joiden asianomaisten toimivaltaisten viranomaisten hyväksymänä vakuutena on A alueen aluehallinnon tai paikallishallinnon viranomaisten liikkeeseen laskemien arvopapereiden tai A alueen muissa luottolaitoksissa kuin lainanantajalaitoksessa olevan talletuksen tai näiden luottolaitosten liikkeeseen laskemien sijoitustodistusten taikka niihin verrattavien sijoitusvälineiden muodossa olevat vakuudet, sanotun rajoittamatta 7 artiklan 1 kohdan soveltamista."6) Muutetaan tai korvataan liitteet II ja III tämän direktiivin liitteen A ja B osan mukaisesti.3 artikla Muutetaan direktiivi 93/6/ETY seuraavasti:1) Korvataan 2 artiklan 10 kohta seuraavalla:"10. `pörssin ulkopuolisilla (OTC-)johdannaissopimuksilla` tarkoitetaan taseen ulkopuolisia eriä, joihin direktiivin 89/647/ETY 6 artiklan 3 kohdan ensimmäisen alakohdan mukaisesti sovelletaan mainitun direktiivin liitteessä II esitettyjä menetelmiä."2) Korvataan liitteen II 5 kohta seuraavalla:"5. Laitokset soveltavat OTC-johdannaissopimuksista aiheutuvien pääomavaatimusten laskemiseen direktiivin 89/647/ETY liitettä II. Asianomaiseen vastapuoleen sovellettava riskipainotus määritellään tämän direktiivin 2 artiklan 9 kohdan mukaisesti.Jäsenvaltioiden toimivaltaiset viranomaiset voivat 31 päivään joulukuuta 2006 saakka vapauttaa liitteessä II esitettyjen menetelmien soveltamisesta sellaisen selvitysyhteisön selvitettävänä olevat OTC-sopimukset, joka toimii sopimusten laillisena vastapuolena ja jossa kaikki osapuolet asettavat selvitysyhteisölle päivittäin sellaisen täyden vakuuden sopimuksista aiheutuville riskeille, joka kattaa sekä nykyhetken että mahdollisen tulevaisuuden luottoriskin. Toimivaltaisten viranomaisten on varmistuttava siitä, että asetettu vakuus antaa samantasoisen suojan kuin direktiivin 89/647/ETY 6 artiklan 1 kohdan a alakohdan 7 alakohdan mukainen vakuus ja poistaa riskin selvitysyhteisön riskien kasvamisesta yli asetetun vakuuden markkina-arvon. Jäsenvaltioiden on ilmoitettava komissiolle, kuinka ne käyttävät tätä mahdollisuutta."4 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 24 kuukauden kuluttua direktiivin voimaantulosta. Niiden on ilmoitettava tästä komissiolle viipymättä.Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.5 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.6 artikla Tämä direktiivi on osoitettu kaikille jäsenvaltioille.Tehty Luxemburgissa 22 päivänä kesäkuuta 1998.Euroopan parlamentin puolestaJ. M. GIL-ROBLESPuhemiesNeuvoston puolestaJ. CUNNINGHAMPuheenjohtaja(1) EYVL C 208, 19.7.1996, s. 8.(2) EYVL C 30, 30.1.1997, s. 13.(3) Euroopan parlamentin lausunto 10. huhtikuuta 1997 (EYVL C 132, 28.4.1997, s. 234), neuvoston yhteinen kanta, vahvistettu 9. maaliskuuta 1998 ja Euroopan parlamentin päätös, tehty 30. huhtikuuta 1998 (EYVL C 152, 18.5.1998). Neuvoston päätös, tehty 19. toukokuuta 1998.(4) EYVL L 322, 17.12.1977, s. 30, direktiivi sellaisena kuin se on viimeksi muutettuna direktiivillä 96/13/EY (EYVL L 66, 16.3.1996, s. 15).(5) EYVL L 386, 30.12.1989, s. 14, direktiivi sellaisena kuin se on viimeksi muutettuna direktiivillä 98/32/EY (julkaistu virallisen lehden tässä numerossa, ks. sivu 26).(6) EYVL L 89, 6.4.1994, s. 17.(7) EYVL L 141, 11.6.1993, s. 1.LIITE A. Muutetaan direktiivin 89/647/ETY liite II seuraavasti:1) Korvataan otsikko seuraavalla:"LIITE IITASEEN ULKOPUOLISTEN ERIEN KÄSITTELY"2) Korvataan 1 kohta seuraavalla:"1. Menetelmän valintaLuottolaitokset voivat valita toimivaltaisten viranomaisten suostumuksella jonkin jäljempänä esitetyistä menetelmistä liitteen III 1 ja 2 kohdassa lueteltuihin sopimuksiin liittyvien luottoriskien laskemisessa. Luottolaitosten, joiden on noudatettava direktiivin 93/6/ETY 6 artiklan 1 kohtaa, on käytettävä jäljempänä esitettyä menetelmää 1. Liitteen III 3 kohdassa lueteltuihin sopimuksiin liittyvien luottoriskien laskemisessa kaikkien luottolaitosten on käytettävä jäljempänä esitettyä menetelmää 1."3) Korvataan 2 kohdassa oleva taulukko 1 seuraavalla:">TAULUKON PAIKKA>Mahdollisen tulevaisuuden luottoriskin laskemiseksi vaiheen b mukaisesti toimivaltaiset viranomaiset voivat sallia sen, että luottolaitokset soveltavat 31 päivään joulukuuta 2006 saakka seuraavia prosenttimääriä taulukossa 1 säädettyjen sijasta edellyttäen, että laitokset käyttävät direktiivin 93/6/ETY 11 a artiklassa esitettyä mahdollisuutta liitteessä III olevan 3 kohdan b ja c alakohdassa tarkoitettujen sopimusten osalta:>TAULUKON PAIKKA>"4) Korvataan otsikko taulukon 2 kolmannen sarakkeen ensimmäisellä rivillä seuraavalla:"Valuuttakursseja ja kultaa koskevat sopimukset"5) Lisätään 2 kohdan loppuun seuraava alakohta:"Menetelmien 1 ja 2 osalta toimivaltaisten viranomaisten on varmistettava, että huomioon otettava nimellismäärä on sopimukseen sisältyvän riskin sovelias mittari. Jos esimerkiksi sopimus johtaa kassavirran moninkertaistumiseen, nimellismäärää on soviteltava niiden vaikutusten huomioonottamiseksi, joita moninkertaistumisella on sopimuksen riskirakenteeseen."6) Lisätään 3 kohdan b alakohtaan seuraava alakohta:"Toimivaltaiset viranomaiset voivat pitää riskiä alentavina nettoutussopimuksina, jotka käsittävät alkuperäiseltä juoksuajaltaan enintään neljäntoista päivän valuuttasopimuksia, asetettuja optioita tai vastaavia taseen ulkopuolisia eriä, jotka eivät kuulu tämän liitteen soveltamisalaan, koska niihin liittyy vain vähäinen luottoriski tai ei liity lainkaan riskiä. Jos näiden sopimusten positiivisesta tai negatiivisesta markkina-arvosta riippuen niiden sisällyttäminen toiseen nettoutussopimukseen voi johtaa pääomavaatimusten kasvuun tai pienenemiseen, toimivaltaisten viranomaisten on velvoitettava luottolaitoksia noudattamaan johdonmukaista käsittelyä."7) Korvataan 3 kohdan c alakohdan ii alakohdan ensimmäinen alakohta sekä toisen alakohdan johtolause ja ensimmäinen luetelmakohta seuraavalla:"ii) Muut nettoutussopimuksetSovellettaessa menetelmää 1 vaiheessa (a) saadaan nettoutussopimukseen sisältyvien sopimusten nykyinen jälleenhankinta-arvo laskea ottamalla huomioon nettoutussopimuksesta johtuvat tosiasialliset otaksuttavat nettojälleenhankintakustannukset; jos nettoutus johtaa nettomaksuvelvoitteen syntymiseen nettojälleenhankintakustannusta laskevalle luottolaitokselle, nykyinen jälleenhankintakustannus merkitään nollaksi.Vaiheessa (b) saadaan kaikkien tiettyyn nettoutussopimukseen sisältyvien sopimusten mahdollisten tulevaisuuden luottoriskin määrää alentaa seuraavan yhtälön mukaisesti:PCEväh = 0,4 * PCEbrutto + 0,6 * NGR * PCEbruttojossa:>TAULUKON PAIKKA>Nettoutussopimukseen sisältyvät täysin yhdenmukaiset sopimukset saadaan ottaa huomioon yhtenä sopimuksena, jonka nimellisarvo vastaa nettotuloja, laskettaessa edellä olevan kaavan mukaisesti tulevaisuuden mahdollisia luottoriskejä. Täysin yhdenmukaiset sopimukset ovat valuuttatermiinisopimuksia tai vastaavia sopimuksia, joissa nimellisarvo vastaa kassavirtoja, jos kassavirrat erääntyvät samana arvopäivänä ja osittain tai kokonaan samassa valuutassa.Sovellettaessa menetelmää 2 vaiheessa (a)- saadaan täysin yhdenmukaiset nettoutussopimukseen sisältyvät sopimukset ottaa huomioon yhtenä sopimuksena, jonka nimellisarvo vastaa nettotuloja; nimellisarvomäärät kerrotaan taulukossa 2 esitetyillä prosenttiluvuilla."B. Korvataan direktiivin 89/647/ETY liite III seuraavalla:"LIITE IIITASEEN ULKOPUOLISTEN ERIEN LAJIT1. Korkosopimukseta) Yhden valuutan käsittävät koronvaihtosopimuksetb) Viitekoron vaihtosopimukset (basis swaps)c) Korkotermiinitd) Korkofutuurite) Ostetut korko-optiotf) Muut samanluonteiset sopimukset2. Valuuttakurssisopimukset ja kultaa koskevat sopimukseta) Valuuttojen väliset koronvaihtosopimuksetb) Valuuttatermiinisopimuksetc) Valuuttafutuuritd) Ostetut valuuttaoptiote) Muut samanluonteiset sopimuksetf) kohtien a-e luonteiset kultaa koskevat sopimukset3. Edellä kohdissa 1 a-e ja 2 a-d mainittujen sopimusten luonteiset muita kohde-etuuksia ja indeksejä koskevat sopimukset, jotka koskevata) osakkeitab) muita jalometalleja kuin kultaac) muita hyödykkeitä kuin arvometallejad) muita samanluonteisia sopimuksia."


Avis juridique important

|

31979L0581

Neuvoston direktiivi 79/581/ETY, annettu 19 päivänä kesäkuuta 1979, kuluttajansuojasta elintarvikkeiden hintojen ilmoittamisessa

Virallinen lehti nro L 158 , 26/06/1979 s. 0019 - 0021 Suomenk. erityispainos Alue 15 Nide 2 s. 0187  Kreikank. erityispainos: Luku 03 Nide 25 s. 0163  Ruotsink. erityispainos Alue 15 Nide 2 s. 0187  Espanjank. erityispainos: Luku 15 Nide 2 s. 0142  Portugalink. erityispainos: Luku 15 Nide 2 s. 0142

NEUVOSTON DIREKTIIVI,annettu 19 päivänä kesäkuuta 1979,kuluttajansuojasta elintarvikkeiden hintojen ilmoittamisessa (79/581/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan talousyhteisön alustava toimintaohjelma kuluttajansuojaa ja kuluttajavalistusta koskevaksi politiikaksi(4) edellyttää hintojen ilmoittamista koskevien yhteisten periaatteiden luomista,elintarvikkeiden myyntihinnan ja yksikköhinnan ilmoittaminen helpottaa kuluttajien suorittamia hintavertailuja myyntipaikalla; se lisää siten markkinoiden avoimuutta ja takaa paremman kuluttajansuojan,periaatteessa näiden hintojen ilmoittamisvelvollisuuden tulisi koskea kaikkia kuluttajille tarjottavia elintarvikkeita riippumatta siitä, myydäänkö niitä pakkaamattomina vai valmiiksi pakattuina; tämän velvollisuuden tulisi myös koskea kirjallisia tai painettuja mainoksia ja luetteloita aina, kun niissä mainitaan elintarvikkeiden myyntihinnat,myyntihintaa ja yksikköhintaa ilmoitettaessa on kunkin elintarvikeryhmän osalta sovellettava erityistä menettelyä, jotta hinnan merkitsemisestä tuotteisiin ei aiheutuisi kohtuutonta haittaa vähittäismyyjille,yksikköhinnan ilmoittamisvelvollisuuden ei tulisi koskea sellaisia pakkaamattomina myytäviä tai valmiiksi pakattuja elintarvikkeita, joihin sovellettuna yksikköhinnan ilmoittamisella ei olisi merkitystä,yksikköhinnan ilmoittamisvelvollisuuden sijasta olisi aina kun se on mahdollista standardoitava valmiiksi pakattujen elintarvikkeiden tuotemäärät; kansallisella ja yhteisön tasolla tapahtuvan standardoinnin edistämiseksi olisi sää dettävä mahdollisuudesta lykätä tämän velvollisuuden soveltamista tietyn pakkauskoon mukaan valmiiksi pakattujen elintarvikkeiden osalta, jatämän direktiivin säännökset ovat tarpeen kuluttajan suojaamiseksi ja kuluttajan valistamiseksi sekä sen yhteisön tavoitteen edistämiseksi, joka liittyy elinolojen paranemiseen ja taloudellisen toiminnan tasapainoiseen kehitykseen koko yhteisössä; perustamissopimuksessa ei ole määräyksiä tarvittavasta toimivallasta,ON ANTANUT TÄMÄN DIREKTIIVIN:1 artikla 1. Tämä direktiivi koskee sellaisten pakkaamattomina myytävien taikka tietyn pakkauskoon mukaan tai vaihtelevina määrinä valmiiksi pakattujen elintarvikkeiden myyntihinnan ja yksikköhinnan ilmoittamista, jotka on tarkoitettu kuluttajalle tai joista ilmoitetaan mainitsemalla hinta.2. Tätä direktiiviä ei sovelleta hotelleissa, ravintoloissa, kahviloissa, olutravintoloissa, sairaaloissa, henkilökunnan ruokaloissa ja muissa sellaisissa paikoissa myytäviin ja niiden tiloissa nautittaviin elintarvikkeisiin eikä sellaisiin elintarvikkeisiin, jotka kuluttaja hankkii ammatillisia tai kaupallisia tarkoituksia varten.3. Jäsenvaltiot voivat säätää, että tätä direktiiviä ei sovelleta maatilalla myytäviin elintarvikkeisiin. Tietyistä myyntipaikoista myytävät elintarvikkeet, jotka myyjä toimittaa suoraan ostajalle, voidaan myös jättää tämän direktiivin soveltamisalan ulkopuolelle, jos niiden hintojen ilmoittaminen:- aiheuttaisi kohtuutonta vaivaa tällaisille myyntipaikoille tai- olisi ilmeisen epäkäytännöllistä myytäväksi tarjottavien elintarvikkeiden lukumäärän, myyntialueen ja sen ominaisuuksien tai tiettyihin kaupankäyntimuotoihin, kuten eräisiin liikkuvan kaupan muotoihin liittyvien erityisolosuhteiden vuoksi.Edellisessä alakohdassa tarkoitetuilla poikkeuksilla ei saa rajoittaa niitä hintojen ilmoittamista koskevia velvoitteita, jotka perustuvat tämän direktiivin voimaantulon ajankohtana voimassa oleviin kansallisiin tai yhteisön säännöksiin.2 artikla Tässä direktiivissä:a) "pakkaamattomina myytävillä elintarvikkeilla" tarkoitetaan elintarvikkeita, joita ei ole pakattu valmiiksi tai joita ei mitata tai punnita myyntiä varten muutoin kuin kuluttajan ollessa läsnä;b) "valmiiksi pakatuilla elintarvikkeilla" tarkoitetaan pakkauksessa olevia elintarvikkeita riippumatta siitä, peittääkö pakkaus elintarvikkeen kokonaan vai vain osittain;c) "tietyn pakkauskoon mukaan valmiiksi pakatuilla elintarvikkeilla" tarkoitetaan elintarvikkeita, jotka on pakattu valmiiksi siten, että pakkauksessa oleva määrä vastaa jotakin ennalta valittua arvoa;d) "vaihtelevina määrinä valmiiksi pakatuilla elintarvikkeilla" tarkoitetaan elintarvikkeita, jotka on pakattu valmiiksi siten, että pakkauksessa oleva määrä ei vastaa ennalta valittua arvoa;e) "myyntihinnalla" tarkoitetaan elintarvikkeen tietyn määrän hintaa;f) "yksikköhinnalla" tarkoitetaan elintarvikkeen kilo- tai litrahintaa, jollei 6 artiklan 2 kohdasta tai 9 artiklasta muuta johdu.3 artikla 1. Edellä 1 artiklassa tarkoitettujen elintarvikkeiden myyntihinta ja yksikköhinta on ilmoitettava seuraavien säännösten mukaisesti.2. Pakkaamattomina myytävien elintarvikkeiden yksikköhinta on ilmoitettava. Jäsenvaltiot voivat kuitenkin antaa tarkempia säännöksiä siitä, millä edellytyksillä tiettyjen näihin elintarvikkeisiin kuuluvien elintarvikeryhmien myyntihinta voidaan ilmoittaa kappalehintana.3. Myyntihinnan ja yksikköhinnan on jäsenvaltioiden säätämien ehtojen mukaisesti liityttävä elintarvikkeen lopulliseen hintaan.4 artikla Myyntipaikalla ilmoitettavan myyntihinnan ja yksikköhinnan on oltava yksiselitteisiä, helposti tunnistettavia ja selvästi luettavia. Kukin toimivaltainen kansallinen viranomainen voi antaa erityisiä määräyksiä tällaisesta hintojen ilmoittamisesta.5 artikla Kaikissa kirjallisissa tai painetuissa mainoksissa tai luetteloissa, joissa mainitaan 1 artiklassa tarkoitettujen elintar vikkeiden myyntihinta, on ilmoitettava yksikköhinta, jollei 7 ja 8 artiklasta muuta johdu.6 artikla 1. Yksikköhinta on ilmoitettava litrahintana, jos elintarvikkeita myydään tilavuuden mukaan, ja kilohintana, jos elintarvikkeita myydään painon mukaan.2. Jäsenvaltiot voivat kuitenkin sallia, että tilavuuden mukaan myytävien elintarvikkeiden yksikköhinta lasketaan 100 millilitraa, 10 senttilitraa, desilitraa tai 0,1 litraa kohti ja että painon mukaan myytävien elintarvikkeiden yksikköhinta lasketaan 100 gramman määrää kohti.3. Valmiiksi pakattujen elintarvikkeiden yksikköhinnan on viitattava pakkauksessa ilmoitettuun määrään kansallisten ja yhteisön säännösten mukaisesti. Jos pakkauksessa ilmoitetaan kaksi määrää tai useampia, jäsenvaltiot voivat päättää, mitä niistä käytetään yksikköhintaa laskettaessa.7 artikla 1. Jäsenvaltiot voivat olla soveltamatta velvollisuutta ilmoittaa yksikköhinta sellaisiin pakkaamattomina tai valmiiksi pakattuina myytäviin elintarvikkeisiin, joihin sovellettuna tällaisella ilmoittamisella ei olisi merkitystä.2. Edellä 1 kohdassa tarkoitettuja elintarvikkeita ovat erityisesti:a) elintarvikkeet, joiden painon tai tilavuuden ilmoittaminen ei ole välttämätöntä (erityisesti yksittäiskappaleina myytävät elintarvikkeet);b) automaateissa myytävät elintarvikkeet;c) valmisateriat tai yksittäispakatut puolivalmisteet;d) ylellisyystuotteet.3. Jäsenvaltiot voivat olla vaatimatta helposti pilaantuvien elintarvikkeiden yksikköhinnan ilmoittamista, jos niitä myydään alennettuun hintaan pilaantumisvaaran vuoksi.4. Jäsenvaltiot voivat olla vaatimatta yksikköhinnan ilmoittamista, jos elintarvikkeiden paino tai tilavuus on vähemmän kuin viisi grammaa tai viisi millilitraa taikka enemmän kuin 10 kiloa tai 10 litraa.8 artikla 1. Neuvoston on 31 päivään joulukuuta 1983 mennessä komission ehdotuksesta päätettävä ennalta sovitun kokoisina määrinä valmiiksi pakattujen elintarvikkeiden yksikköhinnan ilmoittamisvelvollisuuden soveltamiseh doista. Samalla sen on säädettävä, mitkä elintarvikeryhmät voidaan vapauttaa yksikköhinnan ilmoittamisvelvollisuudesta.2. Ennalta sovittuina määrinä valmiiksi pakattujen elintarvikkeiden yksikköhinta on ilmoitettava kansallisten säännösten mukaisesti, kunnes neuvosto tekee 1 kohdassa tarkoitetun päätöksen.9 artikla Yhdistyneen kuningaskunnan ja Irlannin toimivaltaisten kansallisten viranomaisten on ennen sen siirtymäkauden loppua, jonka aikana yhteisön mittayksiköitä koskevat säännökset sallivat englanninmittayksiköiden käytön, määriteltävä jokaiselle elintarvikkeelle tai elintarvikeryhmälle SI-järjestelmän tai englanninmittayksiköitten mukaiset paino- ja tilavuusyksiköt, joina yksikköhinta on ilmoitettava.10 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 24 kuukauden kuluessa tämän direktiivin tiedoksi antamisesta. Niiden on ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.3. Komissio antaa neuvostolle 1 päivään heinäkuuta 1983 mennessä kertomuksen niistä poikkeuksista, jotka jäsenvaltiot ovat myöntäneet 1 artiklan 3 kohdan ja 7 artiklan 1 ja 2 kohdan mukaisesti sekä kertomukseen liittyvän saatuihin kokemuksiin perustuvan ehdotuksen muutoksiksi. Neuvosto päättää tämän kertomuksen ja muutosehdotuksen perusteella, onko edellä mainittuja poikkeuksia koskevat säännökset kokonaisuudessaan tai osittain pidettävä voimassa, muutettava vai kumottava.11 artikla Tämä direktiivi on osoitettu kaikille jäsenvaltioille.Tehty Luxemburgissa 19 päivänä kesäkuuta 1979.Neuvoston puolestaPuheenjohtajaM. d'ORNANO (1) EYVL N:o C 167, 14.7.1977, s. 4; EYVL N:o C 135, 9.6.1978, s. 4(2) EYVL N:o C 63, 13.3.1978, s. 48(3) EYVL N:o C 18, 23.1.1978, s. 15(4) EYVL N:o C 92, 25.4.1975, s. 2